Θρασύτατη ληστεία: Εκλεψαν 2 εκατ. ευρώ μετρητά και κοσμήματα αμύθητης αξίας από 90χρονη πρώην δικαστικό στο Κολωνάκι :: Σπερχειός OnLine-Ενημέρωση Δυτικής Φθιώτιδας\nΣπερχειός Online > Θρασύτατη ληστεία: Εκλεψαν 2 εκατ. ευρώ μετρητά και κοσμήματα αμύθητης αξίας από 90χρονη πρώην δικαστικό στο Κολωνάκι\nΘρασύτατη ληστεία: Εκλεψαν 2 εκατ. ευρώ μετρητά και κοσμήματα αμύθητης αξίας από 90χρονη πρώην δικαστικό στο Κολωνάκι\nΤο ιλιγγιώδες ποσό των δύο εκατομμυρίων ευρώ σε μετρητά, αλλά και κοσμήματα αμύθητης αξίας άρπαξαν ληστές από το διαμέρισμα 90χρονης πρώην εισαγγελέα στο Κολωνάκι, στην καρδιά της Αθήνας.\nΗ είδηση προκαλεί πραγματικό σοκ από το ύψος του ποσού που φύλασσε στο σπίτι της η άτυχη ηλικιωμένη, ενώ, αρχικά η αστυνομία δεν ήταν σίγουρη πως η υπέργηρη γυναίκα είχε υπολογίζει σωστά τα χρήματα.\nΕπειτα από νέα επαφή που είχαν με την 90χρονη πρώην δικαστικό συνειδητοποίησαν ότι δεν είχε πάσει κάποιο σοκ ή αντιμετωπίζει κάποια ασθένεια, αλλά έχει δίκιο για την αξία του ποσού που της έκλεψαν.\n«Η οικονομική κρίση και η πιθανή πτώχευση της χώρας με ανάγκασαν να βγάλω τα χρήματα από τις τράπεζες. Τα είχα βάλει μέσα στην ντουλάπα, όπου τα βρήκαν οι δράστες και τα πήραν» κατέθεσε η άτυχη 90χρονη.\nΤην ίδια στιγμή ένας αξιωματικός που συμμετέχει στις έρευνες μιλάει για μια καλοστεκούμενη γυναίκα, με ειρμό στη σκέψη της, που περιέγραψε λεπτομερώς τον εφιάλτη που έζησε.\nΗ απίστευτη ληστεία πραγματοποιήθηκε το βράδυ της Τετάρτης στο κέντρο της πόλης, τη λεωφόρο Βασιλίσσης Σοφίας. Οι δύο διαρρήκτες αναρριχήθηκαν από τον φωταγωγό στο διαμέρισμα του 3ου ορόφου και από ανασφάλιστο παράθυρο της κουζίνας μπήκαν στο πολυτελές νεοκλασικό διαμέρισμα.\nΗ 90χρονη, που εκείνη την ώρα μελετούσε ένα βιβλίο, είδε ξαφνικά μπροστά της τους δύο άγνωστους κουκουλοφόρους. Την ακινητοποίησαν στην καρέκλα, τη χτύπησαν και άρχισαν να ψάχνουν το διαμέρισμα. Τελικά άρπαξαν τα... πακέτα με τα χαρτονομίσματα και τα χρυσαφικά, και έφυγαν σαν κύριοι.


ΓΕΥΣΗ | Πού θα φάμε την Μεγάλη Παρασκευή;\nΠού θα φάμε την Μεγάλη Παρασκευή;\nΜεγάλη Παρασκευή, περιφορά του επιτάφιου και μετά καθιερωμένη έξοδος για φαγητό… αυστηρά νηστίσιμο. Πού λέτε να πάμε;\nΤην Μεγάλη Παρασκευή, μετά την κατάνυξη του επιταφίου, το έθιμο θέλει να ψάχνουμε ταβερνάκι για ωραίο – νηστίσιμο πάντα – γεύμα. Κι επειδή εμείς δεν θέλουμε να χαλάμε τις παραδόσεις, διαλέξαμε μερικά απ’ τα αγαπημένα μας μέρη που θα είναι ανοιχτά και την Μεγάλη Παρασκευή, και σας τα προτείνουμε.\n*Σημείωση σημαντική: Μέρες που ‘ναι, ένα τηλεφωνάκι από νωρίς για να κλείσουμε τραπέζι είναι λίγο αναγκαίο.\nΣαλαμίνος 66, Καλλιθέα, τηλ: 2109593402\nΤο Παραγάδι είναι μια πολύ όμορφη ταβέρνα στην Καλλιθέα, με αρκετά χρόνια ιστορίας—και με σταθερή πελατεία που αποδεικνύει ότι τα καλά πράγματα, αναγνωρίζονται. Στον πολύ ευχάριστο χώρο του, λοιπόν, απολαμβάνουμε πολλές θαλασσινές επιλογές, από καραβίδες και γαρίδες, μέχρι μυδοπίλαφα και κρασάτες σουπιές. Υπολογίζουμε περί τα 15-20€ το άτομο.\nΑπό τις πιο δημοφιλείς επιλογές της Πειραϊκής, και από τις πιο οικονομικές επίσης. Τα θαλασσινά εδώ είναι άλλο πράγμα, δικαιολογούν την δημοφιλία του μαγαζιού· χταποδάκι στα κάρβουνα, ειδικά, είναι το αγαπημένο μας και σας το συστήνουμε ανεπιφύλακτα. Μην αφήσετε στην άκρη, όμως, και τα λοιπά ορεκτικά, όπως τα κολοκυθάκια τηγανητά. Υπολογίζουμε 15-17€ το άτομο, και αναφέρουμε ότι εδώ δεν παίζουν κρατήσεις, συνεπώς ίσως να υπάρχει μια μικρή αναμονή τις ώρες αιχμής.\nΙδιαίτερα αγαπητός για την όμορφή του ατμόσφαιρα, την αυλίτσα του που θυμίζει νησί και τις καλές τιμές του. Εδώ απολαμβάνουμε θαλασσινούς μεζέδες όπως χταποδάκι με φασόλια μαυρομάτικα, καραβιδόψιχα και – κλασικά – τραγανά καλαμαράκια τηγανητά. Το γλυκάκι κερασμένο στο τέλος, και υπολογίζουμε γύρω στα 20€ το άτομο, αν παραμείνουμε στα νηστίσιμα και δεν παραγγείλουμε ψάρι.\nΑσπασίας 91, Χολαργός, τηλ: 210 65 11 124\nΣτην αγαπημένη μας γωνιά του Χολαργού, και σε μια από τις πιο ανοιχτές αυλές, πάμε για να απολαύσουμε τα νηστίσιμα που μάς προτείνει ο Φάνης, από τους εκπληκτικούς γίγαντες της Αντριάνας (απλά παραγγείλτε τους κι εμπιστευτείτε μας), αλλά και μύδια αχνιστά με σκόρδο, ντοματίνια και μυρωδικά και τέλειες γαρίδες στη σχάρα. Δεν λείπουν και οι χορτοφαγικές επιλογές, όπως τα φαλάφελ. Υπολογίζουμε περί τα 15-17€ το άτομο.\nΣτην στοά της Λέκκα υπάρχει ένα ουζερί που απλώνει τραπεζάκια έξω, ή μας περιμένει να αράξουμε στο φουλ γραφικό, φουλ πέτρινο εσωτερικό του. Εδώ παραγγέλνουμε πρώτα απ’ όλα θράψαλο ψητό, που είναι για να ξερογλείφεσαι και μόνο στη σκέψη, αλλά και παραδοσιακά ορεκτικά, όπως σαλάτα με σταμναγκάθι και μαυρομάτικα φασόλια με κάππαρη και φρέσκο κρεμμυδάκι. Ο λογαριασμός δύσκολα θα ξεπεράσει τα 15€ το άτομο.\nΕίσαι vegan και είναι Πάσχα: Τι να κάνεις Αντιτουριστικά ουζάκια στου Ψυρρή και στην Πλάκα 5 ταβέρνες για πασχαλινό τραπέζι Φοβερό φαγητό με θέα σε πέντε αθηναϊκούς λόφους


6,8 δισ. ευρώ για στήριξη της οικονομίας - Τα 12 μέτρα Μητσοτάκη | Typosthes\nΠΟΛΙΤΙΚΗ 13/09/2020 07:45\n6,8 δισ. ευρώ για στήριξη της οικονομίας - Τα 12 μέτρα Μητσοτάκη\n12 πρωτοβουλίες για ενίσχυση της οικονομίας\nΔώδεκα πρωτοβουλίες για την οικονομία ανακοίνωσε χθες το βράδυ από το βήμα του Thessaloniki Helexpo Forum 2020, ο πρωθυπουργός Κυριάκος Μητσοτάκης.\n«Η κυβέρνηση απάντησε με ένα πλέγμα μέτρων που ισχύει ήδη από την άνοιξη. Και που εμπλουτίζεται διαρκώς, ανάλογα με τις ανάγκες της στιγμής. Σήμερα, από τη Θεσσαλονίκη, ανακοινώνω 12 ακόμα πρωτοβουλίες στην ίδια κατεύθυνση: Να προστατευτεί η απασχόληση και η παραγωγική δραστηριότητα όσο θα διαρκεί η υγειονομική κρίση. Και να στηριχθεί το εισόδημα των πιο αδύναμων στο δύσκολο διάστημα που έχουμε μπροστά μας. Είναι 12 βήματα αυτοπεποίθησης, που διαμορφώνουν έναν Οδικό Χάρτη για τους επόμενους μήνες, αλλά και το 2021. Ώστε η οικονομία να μείνει όρθια, ως προϋπόθεση για την ανάταξη και την ανάπτυξη. Τέσσερα από αυτά, στηρίζουν την εργασία. Τρία, τη ρευστότητα των επιχειρήσεων και τις επενδύσεις. Και ακόμη πέντε, το εισόδημα των πιο αδύναμων. Αλλά και το εισόδημα της μεσαίας τάξης που δοκιμάστηκε για πολλά χρόνια. Αυτή άλλωστε, θα το ξαναπώ, είναι η ραχοκοκαλιά της ελληνικής κοινωνίας» ανέφερε ο πρωθυπουργός εξειδικεύοντας στη συνέχεια τα μέτρα.\nΜειώνονται κατά 3 μονάδες (από 39,7% σε 36,7%) οι ασφαλιστικές εισφορές εργοδοτών και μισθωτών του ιδιωτικού τομέα για το 2021. Υπάλληλος, δηλαδή, με καθαρό μισθό 1.016 ευρώ θα έχει ετήσιο όφελος 158 ευρώ. Και το κόστος της θέσης για την επιχείρηση θα μειωθεί κατά 301 ευρώ. Μεγεθύνεται, έτσι, το εισόδημα των νοικοκυριών. Και, ταυτόχρονα, ανοίγει ο δρόμος για νέες προσλήψεις από επιχειρήσεις των οποίων η ρευστότητα θα έχει ενισχυθεί.\nΚαταργείται η Εισφορά Αλληλεγγύης για μισθωτούς του ιδιωτικού τομέα, επαγγελματίες και αγρότες. Το μέτρο θα ισχύει κατ΄ αρχάς για ένα έτος, το 2021.Ανακουφίζονται, έτσι, με βάση την πηγή του εισοδήματος, όλοι οι αυτοαπασχολούμενοι και εργαζόμενοι στον ιδιωτικό τομέα: έτσι ένας εργαζόμενος με μηνιαίες αποδοχές 2000 ευρώ θα έχει ετήσια φορολογική ελάφρυνση 361 ευρώ.\nΘεσμοθετείται αμέσως καινοτόμο Πρόγραμμα Επιδότησης 100.000 νέων θέσεων εργασίας: Tο κράτος θα καλύπτει επί 6 μήνες τις εισφορές, εργαζόμενου και εργοδότη, για κάθε νέο υπάλληλο. Ανεξαρτήτως του μισθού και της ειδικότητάς του. Υπό τον μόνο όρο ότι οι θέσεις εργασίας στην επιχείρηση δεν θα μειώνονται. Αν, μάλιστα, προσληφθεί μακροχρόνια άνεργος, η θέση του θα επιδοτείται με ακόμη 200 ευρώ μηνιαίως. Η ρύθμιση μεταφράζεται, ένα ενδεικτικό παράδειγμα δίνω, σε κέρδος 2.821 ευρώ στο εξάμηνο, και για τις δύο πλευρές, για μία νέα πρόσληψη με μισθό 700 ευρώ. Ή, αντιστοίχως, περίπου 4.000 ευρώ για μισθό 1.200 ευρώ. Είναι μία ευκαιρία για τον άνεργο. Αλλά και μία ώθηση στις επιχειρήσεις. Ήρθε, επιτέλους, η ώρα από την επιδότηση της ανεργίας να περάσουμε στην ενίσχυση της εργασίας.\nΤο πρόγραμμα «ΣΥΝ-ΕΡΓΑΣΙΑ» ενισχύεται και επεκτείνεται έως το τέλος του 2020. Θα συνεχίσουν, έτσι, να αναπληρώνονται οι αμοιβές όσων είναι αναγκασμένοι να δουλεύουν με μειωμένο ωράριο στους κλάδους που έπληξε η πανδημία. Χωρίς να χάνονται ασφαλιστικά δικαιώματα επί του ονομαστικού τους μισθού. Επεκτείνεται, επίσης, η δυνατότητα προσωρινής αναστολής συμβάσεων στους κλάδους της εστίασης, του τουρισμού, των μεταφορών, του αθλητισμού και του πολιτισμού. Και σε αυτούς προστίθενται, τώρα, οι ξεναγοί και οι καλλιτέχνες.\nΑνοίγει αμέσως και ο 3ος κύκλος ευνοϊκής χρηματοδότησης για τις επιχειρήσεις μέσω της «Επιστρεπτέας Προκαταβολής». Το ύψος του τρίτου κύκλου θα είναι 1,5 δισ. Και στο εξής, θα περιλαμβάνει και ατομικές επιχειρήσεις χωρίς ταμειακές μηχανές από τους τομείς της εστίασης, του τουρισμού, των μεταφορών, του πολιτισμού και του αθλητισμού. Αλλά και τις μη κερδοσκοπικές επιχειρήσεις που επιβαρύνονται με ΦΠΑ. Ενώ δρομολογούμε και τον 4ο κύκλο για τον Νοέμβριο, με αρχικό ύψος τα 600 εκ. ευρώ.\nΜετά την παρέμβασή μας στις δαπάνες έρευνας και καινοτομίας, θεσπίζεται το μέτρο των υπεραποσβέσεων σε ύψος 200% και για ψηφιακές και πράσινες επενδύσεις παγίου κεφαλαίου για τρία έτη, 2021-2023. Μια έμμεση ένεση ρευστότητας που μειώνει τον εταιρικό φόρο. Και δίνει κίνητρο επενδύσεων σε εξοπλισμό που βελτιώνει συνολικά την παραγωγικότητα, ψηφιοποιεί τις διαδικασίες και μειώνει το περιβαλλοντικό αποτύπωμα των επιχειρήσεων.\nΤον Οκτώβριο καταβάλλονται σε περίπου ένα εκατομμύριο συνταξιούχους τα αναδρομικά ποσά ύψους 1,4 δισ. ευρώ, των κύριων συντάξεων για το 11μηνο 2015-2016. Ενώ μέχρι τον Δεκέμβριο θα πιστωθούν άλλα 460 εκατομμύρια σε εκατοντάδες χιλιάδες δικαιούχους, λόγω του νέου τρόπου υπολογισμού των συντάξεων. Πρόκειται για μία θεσμική συμμόρφωση της Πολιτείας σε δικαστικές αποφάσεις. Αλλά και για πολιτική επιλογή κοινωνικού χαρακτήρα. Γιατί οι απόμαχοι της εργασίας βοηθούν, σε αυτή την κρίσιμη συγκυρία, όλη την οικογένεια.\nΚαταργείται αμέσως ο ΕΝΦΙΑ στα 26 μικρότερα νησιά μας, που δοκιμάστηκαν ιδιαίτερα τους τελευταίους μήνες. Χιλιάδες κάτοικοι, από το Καστελόριζο μέχρι τον Άη-Στράτη και από τους Οθωνούς μέχρι τη Γαύδο, απαλλάσσονται, σε μόνιμη βάση -και από το 2020- από την υποχρέωση αυτού του φόρου.\nΕπεκτείνεται για έξι μήνες ο μειωμένος συντελεστής ΦΠΑ στις μεταφορές, τον καφέ, στα μη αλκοολούχα ποτά, στους κινηματογράφους και στις τουριστικές υπηρεσίες. Κλάδοι που συνεχίζουν να πλήττονται από την πανδημία, συνεχίζουν και να στηρίζονται σταθερά από την πολιτεία.\nΜε ενδιαφέρον αναμένονται σήμερα στις 13:00 οι απαντήσεις του πρωθυπουργού στην προγραμματισμένη συνέντευξη τύπου, όπου οι παραπάνω εξαγγελίες θα βρεθούν στο επίκεντρο.


Τιμή TrueUSD - Διάγραμμα τιμών + κεφαλαιοποίησης TUSD\nΑγορά & Ανταλλαγή TUSD\nΤιμές κρυπτονομισμάτων > TrueUSD > Tιμή TrueUSD\nΟρισμός ειδοποίησης τιμής Αγορά & Ανταλλαγή TUSD\nΤιμή TUSD σε EUR\nΖωντανό Διάγραμμα Τιμής TrueUSD σε EUR\nΕπισκόπηση τιμής του TrueUSD\nΗ τρέχουσα τιμή TrueUSD είναι EUR. Η τιμή έχει μεταβληθεί κατά EUR τις τελευταίες 24 ώρες με όγκο συναλλαγών EUR. Η κατάταξη του TrueUSD στην αγορά είναι με ανώτατο όριο αγοράς τα EUR. Η τρέχουσα αξία των TrueUSD που βρίσκονται σε κυκλοφορία είναι . Η υψηλότερη καταγεγραμμένη αξία TrueUSD είναι EUR. Η χαμηλότερη καταγεγραμμένη τιμή TUSD είναι EUR.\nΟ πιο γρήγορος και βολικός τρόπος για να αποκτήσετε TUSD είναι μέσω του Kriptomat. Για οδηγίες, διαβάστε το Πώς να αγοράσετε κρυπτονομίσματα και να τα διατηρήσετε ασφαλή. Το άρθρο είναι μέρος του έργου Learn του Kriptomat, που παρέχει σαφείς και σύντομες επεξηγήσεις της ορολογίας των κρυπτονομισμάτων και των επενδυτικών στρατηγικών.\nΑνάλυση του ιστορικού της τιμής TrueUSD\nΗ τεχνική ανάλυση είναι πολύτιμη όταν επενδύετε σε κρυπτονομίσματα, ακόμη και αν δεν έχετε πρόσβαση στα ιστορικά δεδομένα της τιμής προ ετών, στο γράφημα αξίας του TrueUSD. Για παράδειγμα, σε πολλά κρυπτονομίσματα, οι δραματικές πτώσεις της τιμής τους και οι περίοδοι υψηλής μεταβλητότητας ακολουθήθηκαν από μια συνεχή αύξηση της αξίας σε νέα υψηλά επίπεδα. Φυσικά δεν είναι εγγυημένο ότι το μοτίβο θα τηρηθεί στο μέλλον, αλλά αν έχει παρατηρηθεί μια συνέπεια στο παρελθόν, αξίζει να το λάβετε υπόψη σας.\nΠαράγοντες που επηρεάζουν την τιμή TrueUSD\nΟι παράγοντες που επηρεάζουν την τιμή TrueUSD είναι πάρα πολλοί. Όπως όλα τα κρυπτονομίσματα, έτσι και αυτό, δημιουργήθηκε με μια σταθερή προσφορά. Αυτό σημαίνει ότι η κυβέρνηση δεν μπορεί να προκαλέσει πληθωρισμό – υποτίμηση του νομίσματος – πυροδοτώντας την δημιουργία νέων. Η έλλειψη μπορεί να ανεβάσει την τιμή.\nΗ συναλλαγματική ισοτιμία του TUSD μερικές φορές κινείται ως απάντηση στις αλλαγές στην ευρύτερη οικονομία. Για παράδειγμα, πολλά κρυπτονομίσματα σημείωσαν εντυπωσιακά κέρδη το 2020, ενώ οι οικονομίες σε όλο τον κόσμο υπέφεραν λόγω της πανδημίας του COVID-19. Αυτό θα μπορούσε να οφείλεται στο ότι οι άνθρωποι στράφηκαν στα κρυπτονομίσματα μπροστά στις αποδυναμωμένες εθνικές οικονομίες.\nΟι κυβερνητικοί κανονισμοί έχουν μεγάλο αντίκτυπο στην αξία του TrueUSD και άλλων νομισμάτων. Οι φορολογικές πολιτικές, οι κανονισμοί σχετικά με τις επενδύσεις, οι περιορισμοί ως προς την εξόρυξη, τα κυβερνητικά σχέδια για τα επίσημα ψηφιακά νομίσματα και άλλες εξελίξεις μπορούν να προκαλέσουν ανάπτυξη ή πτώση της αγοράς κρυπτονομισμάτων.\nΖωντανή αξία TrueUSD και Όριο αγοράς\nΗ τρέχουσα συναλλαγματική αξία του TrueUSD αλλάζει από στιγμή σε στιγμή καθώς πραγματοποιούνται ταυτόχρονα συναλλαγές σε όλον τον κόσμο. Δεδομένης της αστάθειας των κρυπτονομισμάτων, οι τιμές μπορεί να αυξηθούν ή να μειωθούν σημαντικά σε σύντομο χρονικό διάστημα.\nΗ κεφαλαιοποίηση της αγοράς του TrueUSD είναι ίση με την τιμή TrueUSD πολλαπλασιασμένη με τον αριθμό TUSD που βρίσκονται σε κυκλοφορία.\nΣυχνές ερωτήσεις για την τιμή TrueUSD\nΠοια είναι η υψηλότερη τιμή του TrueUSD σε EUR;\nΤο ιστορικό τιμής του TrueUSD δείχνει ότι το TUSD έχει καταγράψει μέγιστη τιμή ίση με EUR.\nΠοια είναι η χμηλότερη τιμή του TrueUSD σε EUR;\nΤα δεδομένα του Kriptomat επιβεβαιώνουν ότι η χαμηλότερη, καταγεγραμμένη τιμή του TrueUSD είναι EUR.\nΠώς μπορώ να αγοράσω TrueUSD;\nΔεν χρειάζεται να συμβουλευτείτε κάποιο ειδικό για να σας πει Πώς αγοράζω TrueUSD. Στο Kriptomat είναι γρήγορο και εύκολο να αγοράσετε TUSD. Το TrueUSD TUSD είναι διαθέσιμο για άμεση αγορά στην τρέχουσα τιμή του, στα EUR. Οι τρέχουσες τιμές εμφανίζονται πάντα στο TUSD γράφημα.\nΠοια είναι η τρέχουσα τιμή του TrueUSD σε EUR;\nΤο TrueUSD είναι διαθέσιμο για άμεση αγορά στο Kriptomat. Η τρέχουσα τιμή του είναι EUR.\nΠώς υπολογίζεται η τιμή TrueUSD;\nΗ συναλλαγματική ισοτιμία του TUSD καθορίζεται από την προσφορά και τη ζήτηση στα χρηματιστήρια κρυπτονομισμάτων. Όταν περισσότεροι άνθρωποι αγοράζουν TrueUSD από ότι πουλάνε, η τιμή του ανεβαίνει. Όταν πωλούνται περισσότερα, η τιμή του μειώνεται.\nH τιμή TUSD βασίζεται αποκλειστικά στο εμπόριο και τις συναλλαγές. Δεν υπάρχει ορισμένη παγκόσμια τιμή TrueUSD. Ο όγκος συναλλαγών και η ρευστότητα διαφέρουν για κάθε συναλλαγή και αυτές οι διαφορές επηρεάζουν την τιμή.\nΠόσο θα αξίζει το TrueUSD στο μέλλον;\nΠάρα πολλά πράγματα θα μπορούσαν να επηρεάσουν την αξία TUSD στο μέλλον, συμπεριλαμβανομένων των αλλαγών στη νομοθεσία, του ποσοστού υιοθέτησης από ιδιώτες και ιδρυματικούς επενδυτές, και τις τεχνολογικές εξελίξεις. Επειδή λοιπον άγνωστα μελλοντικά γεγονότα μπορούν να επηρεάσουν την τιμή, είναι αδύνατο να γίνει μια ακριβής πρόβλεψή της.\nΠολλοί παράγοντες είχαν αντίκτυπο στην ιστορία τιμής του TrueUSD, όπως οι κυβερνητικοί κανονισμοί, οι τεχνολογικές εξελίξεις, η υιοθέτηση από ιδιώτες και ιδρυματικούς επενδυτές και δυνάμεις της αγοράς. Αν θέλετε να ξεκινήσετε με την ταχύτερη και ευκολότερη εμπορική εμπειρία στην αγορά, εγγραφείτε σήμερα στο Kriptomat και ξεκινήστε το ταξίδι σας στον κόσμο του TrueUSD και των επενδύσεων των κρυπτονομισμάτων.\nTrueUSD στατιστικά στοιχεία τιμών\nΤΙΜΗ TrueUSD ΣΕ EUR ΣΗΜΕΡΑ\nTrueUSD Άνοιγμα αγοράς\nTrueUSD ΙΣΤΟΡΙΑ ΤΙΜΩΝ


'Εξι ταλέντα από την Β' ομάδα θα πάνε προετοιμασία! (vids)\nTALENTABOUT.GR | Ομάδες | Ολυμπιακός | ‘Εξι ταλέντα από την Β’ ομάδα θα πάνε προετοιμασία! (vids)\n‘Εξι ταλέντα από την Β’ ομάδα θα πάνε προετοιμασία! (vids)\nΟι νεαροί ειδοποιήθηκαν από τους ανθρώπους του Ολυμπιακού και θα δώσουν το παρών στην καλοκαιρινή προετοιμασίας της πρώτης ομάδας, που θα διεξαχθεί στην Αυστρία.\nΗ φετινή χρονιά του Ολυμπιακού Β’ δεν πρόκειται να πάει εκμεταλλευτή από τον Πέδρο Μαρτίνς.\nΟι “ερυθρόλευκοι” τερμάτισαν στην 6η θέση του βόρειου ομίλου της Super League 2 με 51 βαθμούς, στην “παρθενική” τους σεζόν στο ελληνικό ποδόσφαιρο, βγάζοντας στην επιφάνεια αρκετά ταλέντα, γεγονός που θέλει να αξιοποιήσει ο Πορτογάλος τεχνικός.\nΣύμφωνα με το sport24.gr, ο Μαρτίνς έχει αποφασίσει να πάρει μαζί του στην προετοιμασία έξι ακόμη νεαρούς της δεύτερης ομάδας, σε μία προσπάθεια να τους δοκιμάσει και να δει αν τελικά είναι έτοιμοι να βοηθήσουν από τώρα την πρώτη ομάδα.\nΟ λόγος για τους Παπαδούδη (γεννημένος στις 06/09/2003), Μπα (γεννημένος στις 12/11/2002), Αποστολόπουλο (γεννημένος στις 11/12/2002), Κινκουέ (γεννημένος στις 14/01/2002), Μπαγκαλιάνη (γεννημένος στις 06/02/2001), Νίκολιτς (γεννημένος στις 21/02/2001). Οι ταλαντούχοι ποδοσφαιριστές έχουν ήδη ενημερωθεί από τους ανθρώπους του Ολυμπιακού και ετοιμάζονται να ταξιδέψουν στην Αυστρία σε λιγότερο από δύο εβδομάδες, όπου θα διεξαχθεί το βασικό στάδιο της προετοιμασίας.\nΠρόκειται για ποδοσφαιριστές που προέρχονται από μία γεμάτη σεζόν στη δεύτερη εθνική κατηγορία και που κουβαλούν αρκετά παιχνίδια στις… πλάτες τους.\nΑπό αυτούς, ξεχωρίζει η περίπτωση του Μπαγκαλιάνη, ο οποίος κατέγραψε 25 συμμετοχές και 1 γκολ και θεωρείται σχεδόν βέβαιο πως θα έχει θέση στο ροτέισον του προπονητή του.\nΑντίστοιχα, το ίδιο δεν αποκλείεται να συμβεί και με τον Κινκουέ, που αγωνίστηκε σε 19 ματς και έδειξε πως μπορεί να αποτελέσει μία αξιόπιστη λύση για τον Μαρτίνς, παρότι δεν αγωνίστηκε καθόλου με την πρώτη ομάδα φέτος.\nΤέλος, να σημειωθεί πως την αποστολή θα ακολουθήσουν και οι Κίτσος (γεννημένος στις 31/03/2003), Τζολάκης (γεννημένος στις 08/11/2002) και Σουρλής (γεννημένος στις 16/11/2002), οι οποίοι μάλιστα προπονούνται ήδη με τους μεγάλους.


Όταν η τηλεόραση κλείνει και το σπίτι αποκτάει ζωή! | InfoKids\nΑρχική › Σχολή Γονέων › Όταν η τηλεόραση κλείνει και το σπίτι αποκτάει ζωή!\nΌπως είναι αναμενόμενο, τότε γίνεται δύσκολο να ανταποκριθούμε στις ψυχικές και πρακτικές απαιτήσεις και επιθυμίες του παιδιού μας (με το να τις ικανοποιήσουμε ή όχι, όπως εμείς το κρίνουμε), οι οποίες εκ των πραγμάτων είναι συνεχείς. Μπορεί να είναι δύσκολο ακόμα και απλά το να αισθανόμαστε κοντά μας αυτή την διαρκή σωματική κίνηση του παιδιού, φυσική για εκείνο αλλά για εμάς όντας βυθισμένοι στην ενήλικη ζωή, δύσκολο να εναρμονιστούμε μαζί της όλες τις στιγμές και να την κατανοήσουμε.\nΗ τηλεόραση, η μόνη λύση;\nΕκείνες τις φορές της δυσκολίας μας ν’ αντλήσουμε δύναμη από μέσα μας και να συντονιστούμε με τα δημιουργικά μας στοιχεία, η επιλογή να ανοίξουμε την τηλεόραση στο παιδί μας, φαντάζει η μόνη λύση για λίγες στιγμές ησυχίας, απομόνωσης ή απόστασης. Άλλοτε η ανάγκη εκπλήρωσης διαφόρων εργασιών μέσα στο σπίτι, όπως το μαγείρεμα και γενικότερα το νοικοκυριό μπορεί να καθιστούν πιο εύκολη την επιλογή της απασχόλησης του παιδιού με την τηλεόραση.\nΠροτάσεις αντί για τηλεόραση\nΕντούτοις, ακόμα και όταν νομίζουμε ότι οι αντοχές μας και η καλή μας διάθεση μας έχουν εγκαταλείψει, ίσως θα μπορούσαμε να αναζητήσουμε για λίγα λεπτά την αυτοσυγκέντρωσή μας και τη σύνδεση με το μέσα μας με βαθειές εισπνοές, κλείνοντας κυριολεκτικά τα αυτιά μας ή αφήνοντας την σκέψη μας λίγο να περιπλανηθεί κάπου αλλού, οπουδήποτε χαλαρώνει τον καθένα μας, παίρνοντας έτσι απόσταση απ’ ότι διαδραματίζεται στο εσωτερικό του σπιτιού μας. Τότε μπορούμε να επιστρέψουμε στο «εσωτερικό» του εαυτού μας και ν’ αναζητήσουμε άλλες λύσεις πιο γόνιμες και δημιουργικές από την παρακολούθηση της τηλεόρασης για μεγάλο χρονικό διάστημα.\nΓια παράδειγμα, όσον αφορά τις καθημερινές εργασίες που πρέπει να γίνουν, μπορούμε να ζητήσουμε από το παιδί να συμμετέχει στις δουλειές, αφήνοντάς το να πάρει πρωτοβουλίες, κάνοντάς το σαν παιχνίδι, τραγουδώντας ή βάζοντας μουσική παράλληλα. Έτσι, του δείχνουμε ότι ακόμα και κάτι πρακτικό μέσα στο σπίτι έχει νόημα. Εμπεριέχει την έννοια της φροντίδας, του νοιαξίματος για το χώρο του σπιτιού και ότι το απαρτίζει και κατ’ επέκταση και εμάς τους ίδιους, γονείς και παιδιά, που ζούμε μέσα σε αυτό. Έτσι γίνεται πιο αρμονική η εξέλιξή μας για παράδειγμα σ΄έναν χώρο καθαρό, απλό και όμορφο. Το ίδιο συμβαίνει όταν κάνουμε ένα φαγητό θρεπτικό και νόστιμο και αυτό ετοιμάζεται με αγάπη και δημιουργία, γιατί όντως δημιουργούμε όταν μαγειρεύουμε αφού βάζουμε κάτι από εμάς, από την σκέψη μας και τη φροντίδα μας. Το παιδί λοιπόν γίνεται μέρος όλης αυτής της διαδικασίας, το βιώνει και εκείνο ως κάτι δημιουργικό αφού όντως είναι, απλά έχουμε την τάση να θεωρούμε ότι η ζωή είναι κυρίως μόνο έξω από το σπίτι μας και να νοούμε τις εργασίες για την φροντίδα του σπιτιού ως αγγαρείες και ανώφελες.\nΕτσι, με απλές δραστηριότητες μέσα στο σπίτι, το παιδί συμμετέχοντας, παρατηρώντας και αργότερα σκεφτόμενο πάνω σε αυτά γίνεται ενεργητικό, δραστηριοποιείται και κινείται διοχετεύοντας την ενέργειά του και επενδύοντας ουσιαστικό χρόνο σε κάτι χρήσιμο. Παράλληλα παίρνει απόσταση από την παθητικότητα που εκ των πραγμάτων επιφέρει η παρακολούθηση της τηλεόρασης.\nΤι συμβαίνει κατά την παρακολούθηση της τηλεόρασης;\nΆλλωστε την ώρα που παρακολουθεί τηλεόραση, μας δημιουργείται η αίσθηση ότι είναι ήρεμο, όμως η κίνηση σε ψυχικό και σωματικό επίπεδο απλώς αδρανοποιείται σαν να παραλύει σχεδόν. Αφού κλείσει η τηλεόραση αν παρατηρήσει κάποιος προσεκτικά το παιδί, μάλλον θα διαπιστώσει ότι δείχνει να έχει ένταση, να είναι αρκετά υπερδιεγερμένο, ίσως φαίνεται ελαφρώς μπερδεμένος ο ειρμός της σκέψης του και άρα και ο λόγος του, μπορεί να είναι πιο ανυπόμονο ή απαιτητικό απ’ ότι συνήθως ή ακόμα και επιθετικό. Επιπλέον, μπορεί να παρουσιάζει δυσκολία στην έλευση του ύπνου, να είναι ανήσυχο ή να έχει συχνές αφυπνίσεις κατά την διάρκεια της νύχτας, ιδίως αν είναι κοντά η ώρα παρακολούθησης τηλεόρασης με την ώρα του ύπνου.\nΗ Marie Winn στο βιβλίο της «The plug-in drug» τονίζει ότι «δεν είναι το τι παρακολουθούν τα παιδιά στην τηλεόραση αλλά η ίδια η διαδικασία της παρακολούθησης είναι που τα βλάπτει»! Αναφέρει ότι βλέποντας τηλεόραση το δεξί ημισφαίριο του εγκεφάλου αναπτύσσεται εις βάρος τους αριστερού. Το αριστερό ημισφαίριο ελέγχει τον προφορικό λόγο, την ικανότητα ανάγνωσης και γραφής, της λογικής, της οργάνωσης, των ιδεών και της έκφρασης στην ομιλία και στην γραφή. Το παιδί βομβαρδίζεται από εικόνες που δεν απαιτούν σκέψη, ούτε του δίνεται ο χρόνος να το κάνει. Αφού οι εικόνες προβάλλονται στο παιδί γρηγορότερα απ’ ότι θα μπορούσε να συλλάβει, συνειδητά εμποδίζεται η κατανόηση του περιεχομένου μέσω των συμβολικών διαδικασιών στην δομή της γλώσσας και της φαντασίας απαραίτητης για την εξέλιξη των ψυχικών λειτουργιών, η οποία τελικά αδρανοποιείται και το παιδί τοποθετείται σε μια παθητική κατάσταση.\nΣε καθαρά ψυχικό επίπεδο, η παρακολούθηση της τηλεόρασης θα μπορούσε να χαρακτηριστεί ως μια συνεχής ματαίωση. Το παιδί που τόσο θέλει να ρουφήξει τα πάντα και να βιώσει την ζωή του, μπροστά στην τηλεόραση αδυνατεί. Διακόπτoνται οι προσπάθειές του να απορροφήσει τις νοητικές εικόνες και τις ψυχικές εντάσεις. Δυσκολεύεται να κατανοήσει το άγχος, την αγωνία, τον φόβο, την ίδια την ζωή.\nΤο παιδί ασυνείδητα γνωρίζει ότι με το να κάθεται και να κοιτά κάτι τόσο τεχνητό, τόσο παθητικά και συχνά χωρίς καμιά ιδιαίτερη αισθητική, δεν εκπληρώνει καμιά ανάγκη του για ανθρώπινη επαφή, για δημιουργικότητα, για καλλιέργεια φαντασίας, για ανακάλυψη του κόσμου με όλες τις αισθήσεις του αφυπνισμένες. Μαθαίνει απλώς να αφήνεται σε κάτι που δεν το βοηθάει στο που είναι και σκοπός της ζωής του.\nΜε την τηλεόραση εμείς οι ενήλικες μπορούμε να επιλέξουμε να ησυχάσει κάποιες στιγμές η σκέψη μας, να ξεφύγει το μυαλό μας. Το επιλέγουμε όμως λίγο πολύ συνειδητά έχοντας συνήθως αποκτήσει ήδη τα ψυχικά και νοητικά εργαλεία να επεξεργαζόμαστε τα διάφορα ερεθίσματα και να πετούμε ή να κρατάμε ότι θέλουμε. Το παιδί όμως δεν έχει φτάσει ακόμα σε ένα τέτοιο σημείο και η επαφή με τον άλλο και το παιχνίδι είναι τα καλύτερα για εκείνο!\nΌταν αφηνόμαστε να μας πλημμυρίσει η διάθεση για ζωή και ανακάλυψη που το παιδί έμφυτα διαθέτει, η έμπνευση και η φαντασία επιστρατεύονται στον άνθρωπο κάθε ηλικίας και τότε δεν μπορούν παρά να επέλθουν αλλαγές!\nδιαπαιδαγώγη παιδιούΠαιδί και Τηλεόρασηπρόγραμμα τηλεόρασηςΤηλεόρασηΤηλεόραση για Παιδιάυπερβολική παρακολούθηση τηλεόρασηςΨυχολογία Παιδιού\nΣάββατο, 25 Απρίλιος, 2015 στην κατηγορία Σχολή Γονέων\n8 tips για να ενισχύσετε το θάρρος στο παιδί σας\nΠότε να αρχίσω να δίνω χαρτζιλίκι στο παιδί μου;


2 Η συναισθηματική νοημοσύνη ΜΕΡΟΣ ΠΡΩΤΟ «Ο καθένας μπορεί να θυμώσει αυτό είναι εύκολο. Αλλά το να θυμώσει κανείς με το σωστό άτομο, στον σωστό βαθμό και στη σωστή στιγμή για τη σωστή αιτία και με τον σωστό τρόπο αυτό δεν είναι εύκολο». Αριστοτέλη, Ηθικά Νικομάχεια Εισαγωγή Ήταν ένα ανυπόφορο υγρό αυγουστιάτικο απόγευμα στη Νέα Υόρκη, εκείνο το είδος της μουχλιασμένης μέρας που κάνει τον κόσμο βλοσυρό και κατσούφη. Επέστρεφα από τη δουλειά μου (γράφει ο Daniel Goleman) και ανέβηκα στο λεωφορείο που ανηφόριζε τη λεωφόρο Μάντισον. Ξαφνιάστηκα από τον οδηγό, έναν μεσόκοπο νέγρο ο οποίος με ένα ενθουσιώδες χαμόγελο με υποδέχτηκε καθώς ανέβαινα με ένα φιλικότατο: «Γεια χαρά, πώς πάνε τα κέφια;». Το ίδιο επανέλαβε σε όλους ό σοι ανέβηκαν μετά, καθώς το λεωφορείο αγκομαχούσε στην πυκνή κυκλοφορία του κέντρου της μεγαλούπολης. Όλοι οι επιβάτες έδειχναν το ίδιο ξαφνιασμένοι με μένα και, καθώς ήταν παγιδευμένοι στο δύσθυμο πνεύμα της στενάχωρης ώρας, ε λάχιστοι ανταπέδωσαν τον χαιρετισμό του. Καθώς όμως το λεωφορείο προχωρούσε απελπιστικά αργά μέσα στο αφόρητο μποτιλιάρισμα, συντελέστηκε μια αργή αλλά μαγική μεταμόρφωση. Ο οδηγός ξεκίνησε έναν κεφάτο ατελείωτο μονόλογο για χάρη μας, ένα ζωντανό «ρεπορτάζ» πάνω σε ό,τι προσπερνούσαμε: «Σ εκείνο το μαγαζί έχει απίθανες εκπτώσεις, στο μουσείο στεγάζεται μια καταπληκτική έκθεση, στον κινηματογράφο παίζεται αυτό το συναρπαστικό έργο που το είδα» κτλ. Ο ενθουσιασμός του ήταν μεταδοτικός. Ώ σπου να κατεβούν από το λεωφορείο ένας ένας οι επιβάτες είχαν βγει από το βλοσυρό καβούκι τους και όταν ο οδηγός τους φώναξε: «Να έχετε ένα πολύ καλό βράδυ!», όλοι ανταποκρίθηκαν με χαμόγελο. 1\n3 Η ανάμνηση αυτής της ευχάριστης διαδρομής έμεινε μέσα μου χαραγμένη για πάνω από είκοσι χρόνια. Τότε μόλις είχα ολοκληρώσει τη διατριβή μου στην Ψυχολογία, αλλά τότε η Ψυχολογία ελάχιστη σημασία έδινε στον τρόπο με τον οποίο θα μπορούσε να επέλθει μια τέτοια μεταβολή. Τότε πολύ λίγα γνωρίζαμε για τους μηχανισμούς του συναισθήματος. Κι όμως όταν άρχισα να συλλογίζομαι το κολλητικό μικρόβιο της ευεξίας που πρέπει να μεταδόθηκε σαν τα ηχητικά κύματα σ όλη την πόλη αρχίζοντας από τους επιβάτες εκείνου του λεωφορείου, παραδέχθηκα ότι ε κείνος ο οδηγός ήταν ένας «ειρηνοποιός», είχε ταλέντο και χάρισμα στο να μεταλλάσσει την ακεφιά και τον εκνευρισμό που κόχλαζε στην ψυχή των επιβατών σε χαμόγελο και καλή διάθεση. Αυτή είναι μια όμορφη πλευρά των ανθρωπίνων σχέσεων. Ας δούμε και τον α ντίποδα που πολύ εύκολα θα τον βρούμε στις ειδήσεις της κάθε μέρας μας. Α) Σ ένα τοπικό σχολείο ένας εννιάχρονος αρχίζει να σπρώχνει βίαια, να πετάει μπογιές πάνω στα θρανία, στους ηλεκτρονικούς υπολογιστές και στους εκτυπωτές και να επιδίδεται σε κάθε είδους βανδαλισμό καταστρέφοντας ακόμα κι ένα αυτοκίνητο στο πάρκινγκ του σχολείου. Ο λόγος: κάποιοι συμμαθητές του τον είχαν αποκαλέσει «μωρό» κι αυτός ήθελε εντυπωσιακά να τους αποδείξει πως δεν είναι. Β) Οκτώ νεαροί τραυματίζονται σε μια αναπάντεχη συμπλοκή νεαρών έξω από ένα κλαμπ με ραπ μουσική η οποία εξελίσσεται σε πραγματική μάχη. Ένας από τους νεαρούς αρχίζει να πυροβολεί το πλήθος με ένα αυτόματο τριανταοχτάρι. Το αστυνομικό δελτίο υπογραμμίζει πως τέτοιο πιστολίδι για ασήμαντες αιτίες που αντιμετωπίζονται ως πράξεις προσβλητικές έχει γίνει τον τελευταίο καιρό σύνηθες φαινόμενο σε όλη τη χώρα. Γ) Μια άλλη έρευνα αναφέρει πως το 57% των δολοφόνων μικρών παιδιών μέχρι δώδεκα ετών είναι οι ίδιοι οι γονείς τους. Στις μισές αυτών των περιπτώσεων οι γονείς απολογούμενοι ισχυρίζονται πως απλώς «προσπάθησαν να συνετίσουν τα παιδιά τους». Τα μοιραία χτυπήματα υποκινήθηκαν από «παραβάσεις»των παιδιών του τύπου, «δεν έκλεινε την τηλεόραση, έκλαιγε ασταμάτητα» κτλ. Δ) Νεαρός Γερμανός δικάζεται επειδή σκότωσε πέντε Τουρκάλες βάζοντάς τους φωτιά ενώ κοιμόντουσαν. Μέλος νεοναζιστικής ομάδας ο Γερμανός αναφέρει ότι ό ίδιος είναι άνεργος και πίνει και θεωρεί αίτιους της κακοδαιμονίας του τους ξένους μετανάστες. Καθημερινά πάμπολλες τέτοιες ειδήσεις φθάνουν στ αυτιά μας. Πρόκειται για νέα που μας πείθουν πως η κοινωνία μας βρίσκεται σε αποσύνθεση, πως εκδηλώνε 2\n4 ται μια απέραντη μοχθηρία και κακία, που καταργεί κάθε έννοια ασφάλειας και πολιτισμού. Στην πραγματικότητα αυτές οι ειδήσεις φανερώνουν πως ανατριχιαστικά συναισθήματα έχουν ξεφύγει από κάθε έλεγχο στη ζωή των συνανθρώπων μας. Μια πλημμυρίδα βίας και ντροπής αγγίζει τη ζωή όλων μας. Ένας συναισθηματικός παραλογισμός, μια γιγάντια παράνοια μέσα στις οικογένειές μας, στις πόλεις μας και στην κοινωνική μας ζωή γενικότερα. Οργή και απελπισία έχουν καταλάβει ακόμη και τους πιτσιρικάδες που μεγαλώνουν κλειδαμπαρωμένοι, μόνοι με την τηλεόραση που έχει υποκαταστήσει τη μαμά και την baby sitter ή εγκαταλειμμένοι, παραμελημένοι, κακοποιημένοι με βίωμά τους την πολύ κακή σχέση των γονέων τους. Τα κύματα της επιθετικότητας φουσκώνουν απειλητικά. Όλο αυτό το κακό θα μπορούσε να ονομαστεί συναισθηματική βία. Η τελευταία δεκαετία (πρώτη δεκαετία του 21 ου αιώνα) παράλληλα με την έξαρση της συναισθηματικής βίας, χαρακτηρίστηκε επίσης από μια χωρίς προηγούμενο έκρηξη της επιστημονικής έρευνας γύρω από το συναίσθημα με αποκορύφωμα τις εντυπωσιακές εικόνες του εγκεφάλου σε λειτουργία, που κατέστη δυνατόν να παρατηρηθούν χάρη σε καινοτόμες μεθόδους, όπως π.χ. η τεχνολογία απεικόνισης του εγκεφάλου. Μάθαμε πώς ακριβώς αυτή η πολύπλοκη μάζα κυττάρων λειτουργεί ό ταν σκεπτόμαστε ή όταν αισθανόμαστε, όταν φανταζόμαστε ή όταν ονειρευόμαστε. Αυτός ο καταιγισμός νευροβιολογικών δεδομένων μας επιτρέπει να κατανοήσουμε πιο καθαρά από ποτέ πώς τα συγκινησιακά κέντρα του εγκεφάλου μάς ωθούν να οργιζόμαστε ή να ξεσπάμε σε κλάματα και πώς παλαιότερα μέρη του εγκεφάλου μας στρέφουν προς το καλό ή προς το κακό. Η διαφάνεια των λειτουργιών και δυσλειτουργιών του συναισθήματος ίσως μας δώσει και θεραπείες για τη συλλογική συναισθηματική κρίση την οποία βιώνουμε. Η θέση του συναισθήματος στη διανοητική μας ζωή είχε παραμεληθεί εντυπωσιακά από τις επιστημονικές έρευνες αφήνοντας έτσι για μεγάλο χρονικό διάστημα ανεξερεύνητο το χώρο των συναισθημάτων. Τώρα επιτέλους η επιστήμη είναι σε θέση να απαντήσει τεκμηριωμένα στα καίρια και συγκλονιστικά ερωτήματα της ψυχής, να χαρτογραφήσει με κάποια ακρίβεια την ανθρώπινη καρδιά. Αυτή η χαρτογράφηση συνιστά μια πρόκληση για όσους υποστηρίζουν τη νοημοσύνη με τη στενή της θεώρηση, σύμφωνα με την οποία ο δείκτης νοημοσύνης είναι ένα γενετικό δεδομένο που δεν μπορεί να αλλάξει από την εμπειρία της ζωής, με τη μοίρα μας να προδιαγράφεται και να προκαθορίζεται σε πολύ μεγάλο βαθμό από τις διανοητικές μας δυνατότητες. Βλέπουμε συχνά στη ζωή να αποτυγχάνουν άνθρωποι με υψηλό δείκτη νοημοσύνης και αντίθετα αναπάντεχα και εντυπωσιακά 3\n5 να επιτυγχάνουν άλλοι με μέτριο δείκτη. Τι είναι αυτό που κάνει τη διαφορά; Ίσως οι δεξιότητες που αποκαλούνται «συναισθηματική νοημοσύνη». Σ αυτές συμπεριλαμβάνονται ο αυτοέλεγχος, ο ζήλος, η επιμονή και η ικανότητα να βρίσκει κανείς κίνητρα για τον εαυτό του. Αυτές οι δυνατότητες όπως θα δούμε μπορούν να διδαχθούν στα παιδιά και να τους προσφέρουν έτσι μια καλύτερη ευκαιρία να αξιοποιήσουν οποιοδήποτε νοητικό δυναμικό μπορεί να τους χαρίστηκε γενετικά. Πίσω από αυτή τη δυνατότητα αναπτύσσεται μια πιεστική ηθική επιταγή. Ζούμε σε μια εποχή όπου αφενός το κουβάρι της κοινωνίας ξετυλίγεται με ολοένα μεγαλύτερη ταχύτητα και αφετέρου ο εγωισμός και η βία καταστρέφουν την κοινωνική μας ζωή. Η συναισθηματική νοημοσύνη και η καλλιέργειά της μπορεί να είναι η απάντησή μας σ αυτή την καταστροφική επίθεση, γιατί από ουσιαστικές συναισθηματικές ικανότητες προκύπτουν θεμελιώδεις ηθικές στάσεις ζωής. Εισαγωγικά μπορούμε να πούμε πως η παρόρμηση είναι το ενδιάμεσο στάδιο εκδήλωσης του συναισθήματος. Είναι ένα ορμητικό ξέσπασμα συναισθήματος που θέλει να εξωτερικευθεί σε πράξη. Αυτοί που βρίσκονται στο έλεος της παρόρμησής τους, αυτοί που δεν έχουν αυτοέλεγχο, πάσχουν από έλλειψη ηθικής. Η ικανότητα ελέγχου της παρόρμησης είναι η βάση της θέλησης και του ισχυρού χαρακτήρα. Κατά τον ίδιο τρόπο η ρίζα του αλτρουισμού είναι η ενσυναίσθηση, δηλαδή η ικανότητα να αντιλαμβανόμαστε σωστά τα συναισθήματα των άλλων, να ερχόμαστε στη θέση τους. Αν δεν έχουμε αίσθηση της ανάγκης ή της απόγνωσης του άλλου, πώς θα μπορέσουμε να νοιαστούμε γι αυτόν; Κι αν υπάρχουν δύο στάσεις ζωής που απεγνωσμένα ζητάει η εποχή μας και τις έχει απόλυτη ανάγκη είναι η αυτοσυγκράτηση και η αλληλεγγύη και συμπόνια. Θα προσπαθήσουμε λοιπόν να κατανοήσουμε τι σημαίνει και πώς μπορούμε να προσδίδουμε νοημοσύνη στο συναίσθημα. Θα κάνουμε αναφορά στις νέες επιστημονικές ανακαλύψεις γύρω από τη συναισθηματική δομή του εγκεφάλου. Είναι ανακαλύψεις που προσφέρουν εξηγήσεις για το πώς λειτουργούμε στις πιο «σαρωτικές»στιγμές της ζωής μας, τότε που το συναίσθημα κατατροπώνει τη λογική μας. Η κατανόηση των αλληλεπιδράσεων των δομών του εγκεφάλου οι οποίες εξελίσσονται σε στιγμές φόβου ή θυμού, πάθους ή χαράς, μας αποκαλύπτει πολλά για το πώς αποκτούμε τις συναισθηματικές μας συνήθειες που μπορούν να υπονομεύσουν τις καλύτερες προθέσεις μας. Η ίδια αυτή κατανόηση θα μας δείξει τι μπορούμε να κάνουμε για να κυριαρχήσουμε πάνω στις πιο καταστροφικές συναισθηματικές μας παρορμήσεις. Και το σπουδαιότερο, 4\n6 τα νευρολογικά δεδομένα μας ανοίγουν ένα παράθυρο ελπίδας για τη διαμόρφωση ενός καλύτερου συναισθηματικού κόσμου των παιδιών μας. Θα δούμε επίσης πώς τα νευρολογικά δεδομένα επηρεάζουν τη «συναισθηματική νοημοσύνη» μας και πώς, κατακτώντας κάποιες τεχνικές, θα μπορούμε να συγκρατούμε τη συναισθηματική παρόρμηση, να διαβάζουμε τα εσώτερα απόκρυφα συναισθήματα, πρώτα τα δικά μας και μετά των άλλων, και να χειριζόμαστε πιο ή πια τις σχέσεις μας, δηλαδή να διαχειριζόμαστε σωστά τα συναισθήματά μας. Η συναισθηματική ευφυΐα μπορεί να προστατεύσει τις πιο αξιόλογες σχέσεις μας, να μας βοηθήσει στην επαγγελματική μας επιτυχία, να μας απαλλάξει από τοξικά συναισθήματα που θέτουν σε κίνδυνο την ψυχική, αλλά και τη σωματική μας υγεία. Η γενετική μας κληρονομιά μας προικίζει με κάποια συναισθηματικά χαρακτηριστικά που φτιάχνουν την ψυχοσύνθεσή μας. Όμως το εγκεφαλικό κύκλωμα που εμπλέκεται εδώ είναι εξαιρετικά εύπλαστο. Η γενετική μας προίκα δεν είναι η τελεσίδικη μοίρα μας. Τα συναισθηματικά μαθήματα βιώματα που ως παιδιά παίρνουμε στο σπίτι και στο σχολείο μάς επηρεάζουν θετικά ή αρνητικά, καθιστώντας μας περισσότερο ή λιγότερο ικανούς στους χειρισμούς της συναισθηματικής νοημοσύνης. Η παιδική και η εφηβική ηλικία είναι κρίσιμα περάσματα που δίνουν την ευκαιρία για την εδραίωση των ουσιωδών συναισθηματικών δομών συνηθειών, που θα κυβερνήσουν τη ζωή μας. Θα δούμε ποιοι κίνδυνοι καραδοκούν για όσους αποτυγχάνουν καθώς μεγαλώνουν να κυριαρχήσουν στο συναίσθημά τους. Κατάθλιψη, βία, διαταραχές στην πρόσληψη τροφής, χρήση ναρκωτικών ουσιών, αλκοόλ είναι καταστάσεις καθημερινές στις οποίες παγιδεύονται πάμπολλοι συνάνθρωποί μας, όταν δεν κατακτήσουν σωστά τη συναισθηματική νοημοσύνη. Έρευνες δείχνουν δυστυχώς πως η σημερινή γενιά των παιδιών θα είναι σε μεγαλύτερη συναισθηματική σύγχυση από την προηγούμενη. Τα σημερινά παιδιά είναι πιο μοναχικά και καταπιεσμένα, πιο οργισμένα και απείθαρχα, πιο νευρικά και ευέξαπτα, πιο παρορμητικά και επιθετικά. Αν υπάρχει γιατρειά πρέπει να την αναζητήσουμε στον τρόπο με τον οποίο προετοιμάζουμε τα παιδιά για τη ζωή. Αν αφήσουμε τη συναισθηματική αγωγή τους στην τύχη, θα δρέψουμε ως καρπό την καταστροφή όλων μας. Ίσως λύση να είναι η αλλαγή των στόχων των σχολείων μας. Η αυτοεπίγνωση, ο αυτοέλεγχος, η ενσυναίσθηση, η εκμάθηση της τέχνης της προσοχής, της επίλυσης των διαφορών, της συνεργασίας, να κάποιοι στόχοι που πρέπει να πάρουν ένα μερίδιο από την μονομερή διανοητική υπερφόρτωση και αξιολόγηση, αλλά δυστυχώς και εξόντωση των μαθητών μας που συμβαίνει στα σχολεία μας. 5\n7 «Τα πάθη μας όταν βιώνονται σωστά περιέχουν σοφία», λέει ο Αριστοτέλης στα Ηθικά Νικομάχεια, «αλλά μπορούν εύκολα να λοξοδρομήσουν κι αυτό συμβαίνει πολύ συχνά». Ας προσπαθήσουμε να εμφυσήσουμε νοημοσύνη στα συναισθήματά μας και ί σως μπορέσουμε να ξαναφέρουμε την πολιτισμένη συμπεριφορά στις πόλεις μας και την αλληλεγγύη στα σπίτια και στην κοινωνία μας. ΚΕΦΑΛΑΙΟ 1 Ο Σε τι χρειάζονται τα συναισθήματα «Ας αναλογιστούμε τις τελευταίες στιγμές του Γκάρι και της Μαίρη ΤζέηνΤσόνσι, ενός ζευγαριού απόλυτα αφοσιωμένου στην εντεκάχρονη κόρη τους Άντρεα, η οποία ήταν καρφωμένη σε αναπηρική καρέκλα λόγω εγκεφαλικής παράλυσης. Η οικογένεια ταξίδευε με τρένο των αμερικανικών σιδηροδρόμων, το οποίο έπεσε στο ποτάμι όταν η γέφυρα υποχώρησε σε παραποτάμια περιοχή της Λουιζιάνα. Έχοντας τη σκέψη τους πρώτα στην κόρη τους, έκαναν υπεράνθρωπη προσπάθεια να σώσουν την κόρη τους καθώς τα νερά ορμούσαν μέσα στο βαγόνι. Κατάφεραν να σπρώξουν το κορίτσι έξω από το παράθυρο και να το πετάξουν κυριολεκτικά στα χέρια των διασωστών, ενώ εκείνοι χάθηκαν λίγες στιγμές αργότερα στις δίνες του ποταμού. Έ να μυθικό θάρρος, μια αυτοθυσιαστική κίνηση έσωσε την Άντρεα, η οποία ήταν καταδικασμένη να περάσει όλη της τη ζωή στην αναπηρική πολυθρόνα σε κάποιο ί δρυμα, στερημένη πλέον από τη φροντίδα των γονέων της». Σε κάποιες πολύ κρίσιμες στιγμές της ζωής μας βλέπουμε πως η καρδιά, τα συναισθήματα, έχουν τον κεντρικό ρόλο στην ανθρώπινη ψυχή επισκιάζοντας τη λογική. Ερχόμαστε αντιμέτωποι με κινδύνους, βιώνουμε την απώλεια αγαπημένων προσώπων, εμμένουμε σε κάποιο στόχο παρά τις απογοητεύσεις και τις αποτυχίες, α γωνιούμε για τις σχέσεις μας με το σύντροφό μας, επιδιώκουμε τη δημιουργία της οικογένειάς μας. Και κάθε συναίσθημα προσφέρει μια ξεχωριστή ετοιμότητα για δράση. Το καθένα μας στρέφει προς μια κατεύθυνση στην οποία έχει προηγηθεί μια καλή διεργασία για την αντιμετώπιση των συχνών παρόμοιων προκλήσεων της αν 6\n8 θρώπινης ζωής. Καθώς αυτές οι καταστάσεις επαναλαμβάνονται αιωνίως και αενάως στην ιστορία της εξέλιξής μας και βιώνονται από χιλιάδες γενιές ανθρώπων, η α ξία του συναισθηματικού μας πλούτου ως στοιχείου επιβίωσης εντυπώθηκε στο νευρικό μας σύστημα μετατρέποντας τα συναισθήματά μας σε έμφυτες αυθύπαρκτες τάσεις της ανθρώπινης υπόστασης. Είναι πολύ κοντόφθαλμη μια άποψη της ανθρώπινης φύσης που αγνοεί την ορμητική δύναμη των συναισθημάτων. Η ονομασία Homo Sapiens είναι παραπλανητική υπό το φως της νέας εκτίμησης από μέρους της σύγχρονης επιστήμης για τη θέση που κατέχουν τα συναισθήματα στη ζωή μας. Όλοι μας γνωρίζουμε από την ε μπειρία μας πως όταν πρόκειται να πάρουμε καθοριστικές αποφάσεις το τι νιώθουμε μετράει το ίδιο και συχνά περισσότερο από το τι σκεφτόμαστε. Είτε μας αρέσει, είτε όχι η ευφυΐα δεν οδηγεί πουθενά όταν τα συναισθήματα έχουν κλονιστεί ή έ χουν βαλτώσει. Όταν τα πάθη ξεπερνούν τη λογική «Ήταν μια τραγική αλυσίδα λαθών και ανυποψίαστων αλλαγών. Η δεκατετράχρονη Ματίλντα ήθελε να σκαρώσει μια απλή φάρσα στον πατέρα της. Πήδηξε λοιπόν από το ντουλάπι όπου είχε σκαρφαλώσει φωνάζοντας «μπουου!» στους γονείς της που επέστρεφαν νύχτα στο σπίτι από ένα φιλικό τους σπίτι. Όμως ο κύριος Μπόμπι και η γυναίκα του είχαν μείνει με την εντύπωση πως η Ματίλντα θα έμενε ε κείνο το βράδυ στη φίλη της Άνν. Καθώς λοιπόν μπήκαν στο σπίτι τους άκουσαν κάποιο θόρυβο. Ο κύριος Μπόμπι έπιασε ταχύτατα την κάνη του περιστρόφου του που πάντοτε είχε μαζί του όταν κυκλοφορούσαν έξω το βράδυ. Πρώτο του μέλημα να ε λέγξει το υπνοδωμάτιο του παιδιού του. Καθώς η ανυποψίαστη κόρη του πηδούσε πάνω του για να τον τρομάξει έφαγε τη σφαίρα στο λαιμό της και ξεψύχησε σχεδόν ακαριαία». Μια συναισθηματική κληρονομιά της ανθρωπότητας είναι ο φόβος που μας ω θεί σε κινήσεις αυτοπροστασίας ή προστασίας της οικογένειάς μας. Ο φόβος έ σπρωξε τον κ.μπόμπι να πυροβολήσει προτού καλά καλά διαπιστώσει τι συνέβαινε, αν πράγματι τον απειλούσε κάποιος κίνδυνος. Αυτόματες αντιδράσεις αυτού του τύπου έχουν βαθιά χαραχθεί στο νευρικό μας σύστημα και λειτουργούν σχεδόν αυτόματα γιατί για πολύ μακρά και κρίσιμη περίοδο στην ανθρώπινη ιστορία από τέτοιες ακαριαίες αντιδράσεις εξαρτιόταν η επιβίωση του είδους. Τα συναισθήματα λοιπόν υπήρξαν οι σοφοί καθοδηγητές μας για μακρότατο χρονικό διάστημα. Οι 7\n9 πρώτοι ηθικοί κανόνες, ο Κώδικας του Χαμουραμπί, οι Δέκα Εντολές, τα Διατάγματα του Αυτοκράτορα Ασόκα, μπορούν να ερμηνευθούν ως απόπειρες να χαλιναγωγηθεί και να εξημερωθεί η συναισθηματική ζωή. Οι κοινωνίες υποχρεώθηκαν να ε πιβάλουν από έξω κανόνες για να καθυποτάξουν την πλημμυρίδα της συναισθηματικής περίσσειας που ξεχείλιζε τόσο αβίαστα από μέσα. Παρ όλους τους περιορισμούς τα πάθη ανέκαθεν ξεπερνούν τη λογική. Γιατί οι αργές αποφασιστικές δυνάμεις της εξέλιξης που διαμόρφωσαν τα συναισθήματά μας ολοκλήρωσαν το έργο τους μέσα σε ένα εκατομμύριο χρόνια και έχουν επηρεάσει βαθύτατα το είναι μας, πολύ πιο βαθιά από τη λογική, την ηθική, την πειθαρχία που πολύ αργότερα εμφανίστηκαν στην κοινωνική ζωή και άρχισαν να επηρεάζουν την κοινωνική μας συμπεριφορά. Η εκτίμηση της προσωπικής μας εμπειρίας και ο τρόπος με τον οποίον αντιδρούμε σ αυτήν διαμορφώνεται όχι μόνο από τις λογικές μας κρίσεις ή την προσωπική μας ιστορία, αλλά και από το απώτατο παρελθόν των προγόνων μας το οποίο κουβαλάμε ως ασυνείδητο ή υποσυνείδητο μέσα μας. Πολύ συχνά αντιμετωπίζουμε μεταμοντέρνα διλήμματα μ έναν οπλισμό που είχε κατασκευαστεί για να καλύπτει τις ανάγκες της Πλειστόκαινης Περιόδου(!). Ας την έχουμε πάντα κατά νουν αυτή τη δυσχέρεια. Παρορμήσεις για δράση Όλα τα συναισθήματα είναι προτροπές για δράση, στιγμιαία σχέδια για την αντιμετώπιση γεγονότων της ζωής μας. Η ρίζα της λέξης στα αγγλικά emotion υπονοεί ότι ενυπάρχει μια τάση για κίνηση. Το ότι τα συναισθήματα οδηγούν σε πράξεις φαίνεται πιο καθαρά στα μικρά παιδιά. Οι ενήλικοι πολλές φορές αποσυνδέουν το συναίσθημα από την αντίστοιχη δράση, εφόσον μπορούν να ελέγχουν πολύ καλά, ί σως και να αποκρύπτουν τα πραγματικά τους συναισθήματα, κάτι που δεν συμβαίνει σε κανένα άλλο είδος του ζωικού βασιλείου. Κάθε συναίσθημα έχει μοναδικό και διακεκριμένο ρόλο και σύσταση. Με νέες μεθόδους διείσδυσης στο σώμα και στον εγκέφαλο οι ερευνητές έχουν ανακαλύψει και συνεχίζουν να ανακαλύπτουν πολλές ψυχολογικές λεπτομέρειες σχετικά με το πώς κάθε συναίσθημα προετοιμάζει το σώμα για ένα εντελώς διαφορετικό είδος α ντίδρασης. 1. Με τον θυμό το αίμα κυλάει προς τα χέρια και μας διευκολύνει να πιάσουμε ένα όπλο ή να επιτεθούμε σε κάποιον εχθρό. Οι παλμοί της καρδιάς αυξάνονται και 8\n10 μια έκρηξη ορμονών, όπως η αδρεναλίνη, προκαλεί μια τόσο έντονη ενέργεια που οδηγεί σε κάποια πολύ έντονη εκδήλωση δραστηριότητα. (Υψώνουμε τη φωνή, σπάμε πράγματα, χτυπάμε πόρτες για να βγάλουμε αυτή την ενέργεια). 2. Με τον φόβο το αίμα οδεύει προς τους μεγάλους σκελετικούς μυς, για παράδειγμα στα πόδια, κάνοντας πιο εύκολο το τρέξιμο. Το αποτέλεσμα: το πρόσωπο πανιάζει καθώς το αίμα στραγγίζει από αυτό. Έτσι δημιουργείται η αίσθηση ότι «παγώνει το αίμα». Ταυτόχρονα το σώμα ψύχεται, έστω και στιγμιαία, αφήνοντας πιθανόν στον άνθρωπο το χρόνο να εκτιμήσει κατά πόσον η φυγή θα ήταν η ενδεδειγμένη αντίδραση. Τα κυκλώματα στα συγκινησιακά κέντρα του εγκεφάλου προκαλούν έκκριση ορμονών που θέτουν το σώμα σε γενική επιφυλακή, κάνοντάς το ευερέθιστο και έτοιμο για δράση, ενώ η προσοχή συγκεντρώνεται στην άμεση απειλή για να εκτιμηθεί καλύτερα η προτιμητέα δράση. 3. Στην κατάσταση της λεγόμενης «ευτυχίας» αυξάνεται η δραστηριότητα σε κάποιο εγκεφαλικό κέντρο το οποίο αναχαιτίζει τα αρνητικά συναισθήματα, αυξάνει τη διαθέσιμη ενεργητικότητα και κατευνάζει ό,τι προκαλεί ανήσυχες σκέψεις. Ωστόσο δεν υπάρχει κάποια συγκεκριμένη μεταβολή στη βιοσωματική κατάσταση του ανθρώπου, εκτός από μια γενική ηρεμία, η οποία βοηθάει το σώμα να συνέρχεται γρήγορα από την αναστάτωση ανησυχητικών συγκινήσεων. Αυτή η ήρεμη κατάσταση προσφέρει στο σώμα τις προϋποθέσεις για να ξεκουραστεί γενικά, να οπλιστεί με ετοιμότητα και ενθουσιασμό για οποιαδήποτε δραστηριότητα και να πολεμήσει για την επίτευξη μιας μεγάλης ποικιλίας στόχων. 4. Τα τρυφερά συναισθήματα και η σεξουαλική ικανοποίηση συνεπάγονται τη διέγερση του παρασυμπαθητικού που είναι ο αντίποδας της δραστηριοποίησης που υποκινείται από το φόβο και το θυμό και είναι γνωστή ως «αντίδραση μάχης και φυγής». Το παρασυμπαθητικό πρότυπο αποκαλείται «αντίδραση της χαλάρωσης» και είναι ένα σύνολο ψυχοσωματικών αντιδράσεων που προκαλεί μια γενική κατάσταση ηρεμίας και ικανοποίησης που διευκολύνει την αποδοχή του άλλου και τη συνεργασία. 5. Όταν μας καταλαμβάνει έκπληξη ανασηκώνουμε τα φρύδια κι αυτό μας επιτρέπει να έχουμε ευρύτερο οπτικό πεδίο, επομένως ευρύτερη πληροφόρηση για το αναπάντεχο γεγονός που μας αιφνιδίασε και μας εξέπληξε κι αυτό μας διευκολύνει να συνειδητοποιήσουμε τι συμβαίνει και να αποφασίσουμε το πιο ενδεδειγμένο σχέδιο δράσης. 9\n11 6. Σ όλο τον κόσμο φαίνεται πως η αηδία εκφράζεται με τον ίδιο τρόπο και μεταδίδει ακριβώς το ίδιο μήνυμα: κάτι επιτίθεται στη γεύση ή την όσφρησή μας κυριολεκτικά ή μεταφορικά. Η έκφραση του προσώπου που υποδηλώνει αηδία το πάνω χείλος στραβώνει πλάγια και η μύτη ρυτιδώνει ελαφρά υπαινίσσεται μια αρχέγονη απόπειρα να κλείσουμε τα ρουθούνια για να αποφύγουμε μια ενοχλητική ο σμή ή να φτύσουμε ένα δηλητηριώδες φαγητό. 7. Μια βασική λειτουργία της λύπης είναι ότι μας βοηθάει να προσαρμοζόμαστε σε μια σημαντική απώλεια, όπως είναι ο θάνατος ενός δικού μας προσώπου ή σε μια μεγάλη απογοήτευση λόγω ακύρωσης ελπίδων, σχεδίων, προσπαθειών κτλ. Η λύπη προκαλεί ελάττωση της ενεργητικότητας και του ενθουσιασμού μας για τις δραστηριότητες της ζωής, ιδιαίτερα για διασκεδάσεις και απολαύσεις και όσο βαθαίνει και πλησιάζει την κατάθλιψη επιβραδύνει και τον μεταβολισμό του σώματος. Αυτή η εσωστρεφής απομόνωση μας δίνει την ευκαιρία να θρηνήσουμε μια απώλεια ή μια χαμένη ελπίδα, να συνειδητοποιήσουμε τις συνέπειές της στη ζωή μας και καθώς θα επανέρχεται η ενεργητικότητά μας να σχεδιάσουμε ένα νέο ξεκίνημα. Η απώλεια ενέργειας κράτησε τους θλιμμένους και κατά συνέπεια ευάλωτους προγόνους μας κοντά στις σπηλιές τους, όπου σίγουρα ήταν πιο ασφαλείς. Όλα όσα περιγράψαμε ήταν σε γενικές γραμμές βιολογικές τάσεις για δράση που προκαλούνται από τα συναισθήματά μας. Αυτές οι τάσεις διαμορφώνονται περαιτέρω από την εμπειρία μας στη ζωή και από την κουλτούρα μας. Για παράδειγμα σε όλο τον κόσμο ο θάνατος αγαπημένου προσώπου προκαλεί λύπη και πόνο. Ο τρόπος όμως με τον οποίο εξωτερικεύουμε τη θλίψη μας ή το πώς την κρύβουμε α πό τους άλλους για να τη βιώσουμε μόνοι διαμορφώνεται από την παιδεία και από την θρησκευτική πίστη του καθενός. Όλα αυτά τα συναισθήματα και οι αντιδράσεις τους δέχθηκαν εξέλιξη πολλών χιλιάδων ετών. Στην αυγή της ανθρώπινης ιστορίας πολύ λίγα βρέφη και νήπια α ξιώνονταν να φτάσουν στην παιδική ηλικία και το προσδόκιμο όριο ζωής ήταν κάτω από τα τριάντα χρόνια. Ανά πάσα στιγμή γινόντουσαν συγκρούσεις, μάχες, εισβολές. Η ξηρασία και ο λιμός ή οι πλημμύρες συνεπάγονταν μαζικούς θανάτους. Με την πρόοδο του ανθρωπίνου γένους, με την πολιτιστική του εξέλιξη οι άγριες πιέσεις κάτω από τις οποίες αυτό αρχέγονα καλείτο να επιβιώσει σιγά σιγά χαλάρωναν. Αυτές οι πιέσεις όμως είχαν κάνει τις συναισθηματικές μας αντιδράσεις τόσο έντονες, όσο και ανεκτίμητες για την επιβίωσή μας. Όσο οι πιέσεις αυτές εξασθενούσαν, τόσο εξασθενούσε και η αποτελεσματικότητα της σωματικής έκφρασης του 10\n12 συναισθήματος. Π.χ. Ο θυμός για τον αρχέγονο άνθρωπο σήμαινε δύναμη και ορμή για να μπορέσει να επιβιώσει, ενώ σήμερα ο θυμός ενός δεκαπεντάχρονου που μπορεί να κρατάει ένα αυτόματο όπλο μπορεί να είναι μια ασύλληπτη καταστροφή. Τα δυο μυαλά μας «Μια φίλη μου μού μίλησε για το διαζύγιό της, το οποίο υπήρξε οδυνηρό. Ο άνδρας της ερωτεύθηκε μια νεότερη γυναίκα στη δουλειά του και ξαφνικά της ανακοίνωσε πως έφευγε από το σπίτι της για να ζήσει με την ερωμένη του. Ακολούθησαν μήνες πικρών αντιπαραθέσεων για το ποιος θα κρατήσει το σπίτι, τι θα γίνει με τα παιδιά, με τη διατροφή και την επιμέλειά τους κτλ. Τώρα, μερικούς μήνες αργότερα, μού έλεγε πως της άρεσε η ανεξαρτησία της, πως ήταν χαρούμενη με τη μοναξιά της. «Τώρα πια πραγματικά δεν τον σκέφτομαι, πραγματικά δεν με απασχολεί!», μου είπε. Αλλά καθώς το έλεγε, τα μάτια της για μια στιγμή γέμισαν δάκρυα. Όσο κι αν τα λόγια της με βεβαίωναν για το αντίθετο ήταν ολοφάνερο πως υπήρχε ακόμη θλίψη μέσα της. Μέσα της συγκρούονταν η λογική και το συναίσθημα». Πράγματι έχουμε δύο μυαλά: ένα που σκέφτεται κι ένα που αισθάνεται. Δυο θεμελιακά διαφορετικοί τρόποι γνώσης αλληλεπιδρούν στη δόμηση της διανοητικής μας ζωής. Ο ένας, ο λογικός νους, είναι ο τρόπος κατανόησης του οποίου έχουμε επίγνωση: πιο ενσυνείδητος, πιο στοχαστικός, πιο ικανός να ζυγίζει και να συλλογίζεται. Αλλά δίπλα σ αυτόν υπάρχει κι ένα άλλο σύστημα γνώσης, παρορμητικό και πανίσχυρο, αν και μερικές φορές παράλογο: ο συγκινησιακός νους. Αυτός ο διχασμός προσεγγίζει τη λαϊκή διάκριση μεταξύ «καρδιάς» και «μυαλού». Το να γνωρίζεις ότι κάτι είναι σωστό στην «καρδιά» σου είναι ένας διαφορετικός τρόπος πεποίθησης από το να σκέφτεσαι με το λογικό μυαλό σου. Υπάρχει μια αντίστροφα αναλογική σχέση όσον αφορά τον έλεγχο του συναισθήματος και της λογικής στο μυαλό. Όσο πιο έντονο είναι το συναίσθημα, δηλαδή όσο πιο πολύ κυριαρχεί ο συγκινησιακός νους, τόσο πιο αδρανής καθίσταται ο λογικός. Αυτό μπορεί να προκύπτει από την ανάγκη επιβίωσης του ανθρώπινου είδους: Είναι δηλαδή α νάγκη να προηγούνται τα συναισθήματα και η διαίσθησή μας, όταν αντιμετωπίζουμε καταστάσεις όπου η ζωή μας βρίσκεται σε κίνδυνο, οπότε το να σταθούμε και να σκεφθούμε τι πρέπει να κάνουμε θα μπορούσε να μας κοστίσει τη ζωή. Συνήθως τα δυο μυαλά βρίσκονται σε αγαστή συνεργασία και ισορροπία. Το συναίσθημα τροφοδοτεί και διαπλάθει τις λειτουργίες του λογικού νου και ο λογικός νους τελειοποιεί και μερικές φορές ασκεί βέτο στην επιρροή των συναισθημάτων. 11\n13 Κι όμως ο συγκινησιακός και ο λογικός νους αποτελούν εν μέρει ανεξάρτητες λειτουργίες, η καθεμιά από τις οποίες, όπως θα δούμε, προέρχεται από τη λειτουργία ενός ξεχωριστού κυκλώματος του εγκεφάλου. Η συνεργασία των δύο μυαλών διαταράσσεται όταν εμφανίζονται τα πάθη. Τότε ο συγκινησιακός νους καθυποτάσσει το λογικό. Το λογικό παραλύει, αδυνατεί να υ ψώσει τη φωνή του ή μάλλον δεν εισακούεται μέσα στο ισχυρό βουητό του συγκινησιακού. Ας ακούσουμε πόσο γλαφυρά, μάλλον σατιρικά, περιγράφει ο Έρασμος (16 ος αιώνας ουμανιστής) την ένταση ανάμεσα στη λογική και το συναίσθημα. «Ο Δίας στοίβαξε πολύ περισσότερο πάθος παρά λογική μπορείτε να υπολογίσετε μια αναλογία είκοσι τέσσερα προς ένα. Έστησε δυο οργισμένους τυράννους α πέναντι στη μοναχική δύναμη της Λογικής: το Θυμό και τον Πόθο. Πόσο μπορεί η Λογική να υπερισχύσει αντιμέτωπη με τις συνδυασμένες δυνάμεις αυτών των δύο φαίνεται ξεκάθαρα στην καθημερινή ζωή των ανθρώπων. Η Λογική κάνει το μόνο που μπορεί: ξελαρυγγίζεται επαναλαμβάνοντας κανόνες αρετής, ενώ οι άλλες δύο της λένε να πάει να πνιγεί και γίνονται ολοένα πιο θορυβώδεις και προσβλητικοί, τόσο που πια ο Αφέντης τους εξαντλείται, παραδίδει τα όπλα και υποτάσσεται». Πώς αναπτύχθηκε ο εγκέφαλος Για να μπορέσουμε να κατανοήσουμε τη δυναμική επίδραση των συναισθημάτων πάνω στον σκεπτόμενο νου και τον λόγο για τον οποίο συχνά το συναίσθημα και η λογική βρίσκονται σε εμπόλεμη κατάσταση πρέπει να γνωρίσουμε πώς εξελίχθηκε ο εγκέφαλος, ο οποίος ζυγίζει περίπου ενάμισι κιλό και είναι περίπου τριπλάσιος σε μέγεθος από τον εγκέφαλο του αμέσως επόμενου στην κλίμακα της εξέλιξης ανθρωποειδούς πρωτεύοντος θηλαστικού. Κατά την εξέλιξη του ανθρωπίνου είδους που κράτησε εκατομμύρια χρόνια ο ε γκέφαλος αναπτύχθηκε από τη βάση του προς τα επάνω, τα δε ανώτερα κέντρα προήλθαν από τις βελτιώσεις κατώτερων, άρα και παλαιότερων μερών. (Η ανάπτυξη του εγκεφάλου στο ανθρώπινο έμβρυο ακολουθεί σε αδρές γραμμές αυτή την ε ξελικτική πορεία). Η πιο πρωτόγονη περιοχή του εγκεφάλου η οποία είναι κοινή σε όλα τα είδη που διαθέτουν ένα ελάχιστο νευρικό σύστημα, είναι το εγκεφαλικό στέλεχος, που αποτελεί την προέκταση προς τα επάνω, μέσα στο κρανίο, του νωτιαίου μυελού που βρίσκεται στη σπονδυλική στήλη. Αυτή η εγκεφαλική περιοχή ρυθμίζει ζωτικές λειτουργίες, όπως την αναπνοή και το μεταβολισμό των άλλων οργάνων του σώμα 12\n14 τος, και ελέγχει τις στερεότυπες αντιδράσεις και κινήσεις. Αυτός ο πρωτόγονος ε γκέφαλος ούτε σκέπτεται, ούτε μαθαίνει. Αποτελεί ένα σύστημα ρυθμιστών που διατηρούν τη λειτουργία του σώματος και τις αντιδράσεις του στα σωστά επίπεδα, ώστε να του εξασφαλίζουν την επιβίωση. Αυτός ο εγκέφαλος κυριαρχούσε την ε ποχή των ερπετών. (Φανταστείτε ένα φίδι που σφυρίζει για να σημάνει την επαπειλούμενη επίθεση). Από την πιο πρωτόγονη ρίζα, το εγκεφαλικό στέλεχος, ξεπήδησαν τα συγκινησιακά κέντρα. Εκατομμύρια χρόνια αργότερα από αυτά τα συγκινησιακά κέντρα α ναπτύχθηκε ο σκεπτόμενος εγκέφαλος ο αποκαλούμενος «νεοφλοιός». Από τον συγκινησιακό εγκέφαλο λοιπόν αναπτύχθηκε ο σκεπτόμενος, αλλά πολύ πολύ αργότερα. Η αρχαιότερη ρίζα της συγκινησιακής μας ζωής εντοπίζεται στην αίσθηση της ό σφρησης ή πιο σωστά του οσφρητικού λοβού, των κυττάρων δηλαδή που συλλαμβάνουν και αναλύουν την οσμή. Κάθε ζων οργανισμός, είτε θρεπτικός είτε δηλητηριώδης, σεξουαλικός σύντροφος, αρπακτικό ή λεία, έχει μια διακεκριμένη μοριακή ταυτότητα που μπορεί να μεταφερθεί με τον αέρα. Σ εκείνους τους πρωτόγονους καιρούς η όσφρηση συνιστούσε μια αίσθηση ζωτικής σημασίας που έπαιζε καθοριστικό ρόλο στην αυτοσυντήρηση. Στα αρχικά του στάδια το οσφρητικό κέντρο αποτελούνταν από λίγα, εξαιρετικά λεπτά στρώματα νευρώνων που συγκεντρώνονταν για να αναλύσουν την οσμή. Ένα στρώμα κυττάρων προσελάμβανε το οσφραινόμενο και το κατέτασσε στις εξής σαφείς, διακεκριμένες κατηγορίες: φαγώσιμο ή τοξικό, σεξουαλικά διαθέσιμο, εχθρικό ή βρώσιμο. Ένα δεύτερο στρώμα κυττάρων έστελνε αντανακλαστικά μηνύματα κατά μήκος του νευρικού συστήματος λέγοντας στο σώμα τι να κάνει: να δαγκώσει, να φτύσει, να πλησιάσει, να τρέξει να σωθεί ή να κυνηγήσει τη λεία του. Με την εμφάνιση των πρώτων θηλαστικών προστέθηκαν νέα ουσιώδη στρώματα του συγκινησιακού εγκεφάλου. Αυτά καθώς περιέκλειαν το εγκεφαλικό στέλεχος έμοιαζαν κάπως μ ένα κουλουράκι που του λείπει μια δαγκωματιά στο σημείο που το στέλεχος εισέρχεται σ αυτά. Αυτό το μέρος του εγκεφάλου ονομάστηκε «μεταιχμιακό σύστημα» ή «λιμβικό», από τη λέξη limbusπου στα λατινικά σημαίνει δαχτυλίδι. Από αυτή την περιοχή ξεκινούν τα συναισθήματα. Όταν βρισκόμαστε υπό την επήρεια σφοδρής επιθυμίας ή μανίας, όταν είμαστε τρελοί από έρωτα ή παγωμένοι από φόβο, βρισκόμαστε στο έλεος του μεταιχμιακού συστήματος. Το μεταιχμιακό σύστημα συνέχισε να εξελίσσεται και τελειοποίησε δυο ισχυρά εργαλεία: τη μάθηση και τη μνήμη. Αυτές οι δυο καινοτομίες επέτρεπαν στον ζω 13\n15 ντανό οργανισμό να κάνει πιο έξυπνες επιλογές και να εναρμονίζει τις αντιδράσεις του και να τις προσαρμόζει στις εκάστοτε απαιτήσεις αντί να τις κρατά άκαμπτες και αυτόματες, να κάνει συγκρίσεις με βιώματα του παρελθόντος και να απορρίπτει ή να προτιμά κάποια ενέργεια αντίδραση ως απάντηση σε μια επαναλαμβανόμενη πρόκληση. Περίπου εκατό εκατομμύρια χρόνια πριν, ο εγκέφαλος των θηλαστικών παρουσίασε μια αλματώδη εξέλιξη. Πάνω στο λεπτό διστρωματικό φλοιό προστέθηκαν κάμποσα νέα στρώματα εγκεφαλικών κυττάρων για να σχηματίσουν το νεοφλοιό. Ο νεοφλοιός του homosapiens πολύ πιο εκτεταμένος από ό,τι σε κάθε άλλο είδος προσέθεσε όλα τα ανθρώπινα χαρακτηριστικά. Έγινε η έδρα της σκέψης. Εμπεριέχει τα κέντρα που συνθέτουν και κατανοούν αυτά που οι αισθήσεις προσλαμβάνουν. Μας βοηθάει να νιώθουμε αυτό που σκεφτόμαστε και να έχουμε συναισθήματα για ιδέες, τέχνες, σύμβολα, νοητά στοιχεία. Κατά τη διάρκεια της εξέλιξής του ο νεοφλοιός βοήθησε στην ανάπτυξη μιας συνετής συμπεριφοράς και την κατάρτιση στρατηγικών σχεδίων, μακρόπνοων προγραμμάτων και πνευματικών τεχνασμάτων. Ο θρίαμβος της τέχνης, της παιδείας, του πολιτισμού, όλα αυτά είναι καρποί του νεοφλοιού. Αυτή η νέα προσθήκη στον εγκέφαλο επέτρεψε να διανθιστεί η συναισθηματική ζωή, με αποχρώσεις. Πάρτε την αγάπη. Οι μεταιχμιακές δομές γεννούν συναισθήματα ευχαρίστησης και σεξουαλικής επιθυμίας, αλλά η προσθήκη του νεοφλοιού και οι συνδέσεις του με το μεταιχμιακό σύστημα γέννησαν τον ισχυρότατο αγαπητικό δεσμό μεταξύ μητέρας παιδιού, όπως και τη μακρόχρονη δέσμευση που απαιτεί η ανατροφή των παιδιών. (Γι αυτό είδη ζώων που δεν έχουν νεοφλοιό, όπως τα ερπετά, στερούνται και μητρικής στοργής. Μετά την εκκόλαψη τα νεογέννητα πρέπει να κρυφτούν για να μη γίνουν βορά των γονέων τους). Στους ανθρώπους ο προστατευτικός δεσμός του γονέα με το παιδί του δημιουργεί τις ασφαλείς συνθήκες που επιτρέπουν να ωριμάσει και να αναπτυχθεί ο εγκέφαλος του παιδιού κατά τη διάρκεια μιας παρατεταμένης παιδικής ηλικίας. Εξελικτικά ο συνολικός όγκος του νεοφλοιού αυξάνεται. Αυξάνονται γεωμετρικά οι συνδέσεις συνάψεις μέσα στο εγκεφαλικό κύκλωμα. Όσο αυξάνονται οι συνάψεις, μεγαλώνει το φάσμα των πιθανών αντιδράσεων. Ο νεοφλοιός επιτρέπει λεπτές και πολύπλοκες εκδηλώσεις της συναισθηματικής ζωής, όπως είναι η ικανότητα να νιώθουμε αισθήματα για τα αισθήματά μας. Αυτό εξηγεί γιατί είμαστε σε θέση να παρουσιάσουμε ένα πολύ μεγάλο εύρος αντιδράσεων στα συναισθήματά μας και περισσότερες αποχρώσεις. Ένα κουνέλι όταν φοβάται απλώς το βάζει στα πό 14\n16 δια. Ο άνθρωπος έχει άπειρους τρόπους να εκδηλώσει το φόβο του, από το να τσιρίξει, να λιποθυμήσει, να τρέξει, ως να καλέσει το 100 ή το 166. Όσο πιο σύνθετο γίνεται το κοινωνικό σύστημα τόσο σημαντικότερη και αναγκαιότερη καθίσταται η ι κανότητα ευελιξίας μεταξύ πολλών επιλογών και φυσικά δεν υπάρχει πιο σύνθετο κοινωνικό σύστημα από το σύγχρονο ανθρώπινο σύστημα. Παρόλη την εξέλιξη του ανθρώπινου εγκεφάλου και τον καθοριστικό ρόλο που παίζει πια ο νεοφλοιός, σε κάποια καίρια ζητήματα της καρδιάς, σε συναισθηματικά επείγοντα περιστατικά, το μεταιχμιακό σύστημα καθυποτάσσει τον νεοφλοιό. Ίσως επειδή το μεταιχμιακό σύστημα είναι η ρίζα από την οποία αναπτύχθηκε ο νεότερος εγκέφαλος, ίσως επειδή είναι μυριάδες οι συνεκτικές διασυνδέσεις μεταξύ νεοφλοιού και μεταιχμιακού συστήματος, τα συγκινησιακά κέντρα έχουν απεριόριστη δύναμη και επηρεάζουν καθοριστικά τη λειτουργία του υπόλοιπου εγκεφάλου συμπεριλαμβανομένων και των κέντρων της σκέψης. *Αναφερόμαστε στην εξέλιξη των ειδών. Χωρίς να είμαστε υποστηρικτές της θεωρίας της εξελίξεως αποδεχόμαστε το ολοφάνερο, ότι ο σημερινός άνθρωπος είναι προϊόν μακράς εξελίξεως. Αυτό δεν αναιρεί την πίστη μας στη δημιουργία του ανθρώπου και όλης της κτίσεως από τον Κτίστη του Κόσμου, τον Παντοδύναμο Θεό. Η Γένεσις της Παλαιάς Διαθήκης δεν μπορεί να ερμηνευθεί κατά λέξιν. Αι «ημέραι» της Γενέσεως αντιστοιχούν σε μακρότατα χρονικά διαστήματα κατά τα οποία τα διάφορα άψυχα και έμψυχα κτίσματα με συνεχείς μεταβολές πήραν τη μορφή με την οποία εμείς τα γνωρίζουμε και συνεχίζουν να εξελίσσονται. Το ότι τα είδη εξελίσσονται δεν αναιρεί το ότι ο Πάνσοφος Θεός τα δημιούργησε και τους έδωσε την δυνατότητα της προσαρμοστικότητας και της εξέλιξης και ειδικά στον άνθρωπο της «ανέλιξης», δηλαδή της επί τα βελτίω εξέλιξής του και ως προς το σώμα του αλλά και κυρίως ως προς την ψυχική πνευματική του τελείωση. 15\n17 ΚΕΦΑΛΑΙΟ 2 Ο Ανατομία μιας συγκινησιακής πειρατείας «Ένα αυγουστιάτικο απόγευμα του 1963 ο Ρίτσαρντ Ρομπς, ένας αετονύχης διαρρήκτης που είχε πρόσφατα βγει με αναστολή από ποινή τριετούς φυλάκισης για περισσότερες από εκατό ληστείες που είχε διαπράξει προκειμένου να εξασφαλίζει την ηρωίνη του, αποφάσισε να κάνει άλλη μια ληστεία. Ήταν αποφασισμένος να σταματήσει τις διαρρήξεις και τις ληστείες, αλλά είχε απόλυτη ανάγκη από χρήματα για να βοηθήσει τη φίλη του και την τρίχρονη κόρη της. Αυτή λοιπόν θα ήταν η τελευταία του. Το διαμέρισμα που διέρρηξε ανήκε σε δυο γυναίκες, μια ερευνήτρια στο περιοδικό Νιούσγουικ και μια δασκάλα. Νόμισε ότι δεν βρισκόταν κανείς στο σπίτι, αλλά μπαίνοντας ήρθε πρόσωπο προς πρόσωπο με τη νεαρή δασκάλα, την οποία έδεσε απειλώντας την με μαχαίρι. Σε λίγο επέστρεψε και η άλλη γυναίκα και για να εξασφαλίσει τη φυγή του την έδεσε κι αυτήν. Ενώ την έδενε, η δασκάλα του φώναζε πως δεν ήταν δυνατόν να γλιτώσει γιατί θυμόταν το πρόσωπό του και θα τον αναγνώριζε ανάμεσα σε χίλιους άλλους. Ο Ρομπς, παρόλο που ποτέ του δεν είχε αγγίξει άνθρωπο και επίσης είχε υποσχεθεί στον εαυτό του πως αυτή θα ήταν η τελευταία του διάρρηξη, πανικοβλήθηκε κι έχασε εντελώς την αυτοκυριαρχία του. Εκτός εαυτού άρπαξε ένα γυάλινο μπουκάλι και χτύπησε τις γυναίκες τόσο που έμειναν αναίσθητες κι ύστερα μ ένα κουζινομάχαιρο τις κατάφερε απανωτά πλήγματα, ώσπου ξεψύχησαν. Κοιτάζοντας εκείνη τη στιγμή είκοσι πέντε χρόνια αργότερα ο Ρομπλς λέει: «Μου στριψε τελείως. Λες κι ανατινάχτηκε το κεφάλι μου». Αυτές οι συναισθηματικές εκρήξεις ονομάζονται «πειρατείες των νευρώνων». Τις στιγμές αυτές, όπως αποδεικνύεται, ένα κέντρο μέσα στον μεταιχμιακό εγκέφαλο αναγγέλλει κάποιο επείγον περιστατικό, επιστρατεύοντας τον υπόλοιπο εγκέφαλο στην υπηρεσία του. Η «πειρατεία» είναι στιγμιαία, προκαλώντας αυτή την αντίδραση σε κρίσιμες στιγμές, πριν ο νεοφλοιός, ο σκεπτόμενος δηλαδή εγκέφαλος, βρει την ευκαιρία να πάρει είδηση τι ακριβώς συμβαίνει και πολύ λιγότερο, να συνειδητοποιήσει αν αυτό που πρόκειται να γίνει είναι μια καλή ιδέα. Το διακριτικό στοιχείο μιας τέτοιας «πειρατείας» είναι ότι μόλις περάσει η στιγμή η κακιά η ώ ρα αυτοί που βρέθηκαν υπό την επήρειά της έχουν την αίσθηση ότι δεν γνωρίζουν τι «τους έπιασε». 16\n18 Κάποιες φορές οι πειρατείες οδηγούν σε βαριά εγκλήματα. Αυτές είναι οι ακραίες περιπτώσεις. Σε λιγότερο καταστροφική μορφή όμως συμβαίνουν σε όλους μας με αρκετή συχνότητα. Ας θυμηθούμε πόσες φορές «μας την έδωσε» και ξεσπάσαμε το θυμό μας στο παιδί μας, στη γυναίκα ή στον άντρα μας, στον οδηγό ενός άλλου αυτοκινήτου, σε βαθμό που αργότερα, μετά από ώριμη σκέψη μας φάνηκε αδικαιολόγητος. Αυτή η στιγμιαία «πειρατεία», η νευρική κρίση, έχει τη ρίζα της στην αμυγδαλή, ένα κέντρο στον μεταιχμιακό εγκέφαλο. Στους ανθρώπους η αμυγδαλή του εγκεφάλου είναι ένα σύμπλεγμα αλληλοσυνδεόμενων ομοειδών δομών σε σχήμα αμυγδάλου και βρίσκεται πάνω από το εγκεφαλικό στέλεχος κοντά στη βάση του μεταιχμιακού δαχτυλίου. Υπάρχουν δύο αμυγδαλές, μία σε κάθε ημισφαίριο. Η ανθρώπινη αμυγδαλή είναι σχετικά μεγάλη σε σύγκριση με την αμυγδαλή του πλησιέστερου με μας πρωτεύοντος θηλαστικού. Μεταξύ θαλάμου του εγκεφάλου και αμυγδαλής υπάρχει μια άλλη δομή που λέγεται ιππόκαμπος λόγω του σχήματός του. Ο ιππόκαμπος και η αμυγδαλή ήταν τα δυο σημαντικά μέρη του πρωτόγονου «οσφρητικού εγκεφάλου» ο οποίος εξελισσόμενος δημιούργησε το φλοιό και στη συνέχεια το νεοφλοιό. Η αμυγδαλή εξειδικεύεται στα συναισθηματικά ζητήματα. Αν απομονωθεί από τον υπόλοιπο εγκέφαλο θα είμαστε παντελώς ανίκανοι να συλλάβουμε τη συναισθηματική αξία των γεγονότων. Και αν αφαιρέσουμε από τις διαπροσωπικές σχέσεις το συναισθηματικό τους περιεχόμενο, παύουν να έχουν νόημα. Έχουμε πολλά ιατρικά περιστατικά στα οποία αφαιρέθηκε για σοβαρούς λόγους η αμυγδαλή και οι ασθενείς κατέστησαν αδιάφοροι, μονήρεις, ανέκφραστοι, ασυγκίνητοι, χωρίς καμιά ανθρώπινη επαφή. Η αμυγδαλή είναι η «αποθήκη»των συναισθημάτων. Η ζωή χωρίς την αμυγδαλή είναι στεγνή, απομονωμένη από προσωπικά νοήματα. Κάθε πάθος ξεκινάει από αυτήν. Τα δάκρυα διεγείρονται από την αμυγδαλή και από μια γειτονική δομή, την υπερμεσολάβια έλικα. Με την αγκαλιά, το χάδι ή κάποια άλλη κίνηση παρηγοριάς οι ίδιες περιοχές του εγκεφάλου κατευνάζονται και οι λυγμοί σταματούν. Χωρίς αμυγδαλή δεν έχουμε δάκρυα, αλλά ούτε και θλίψη να κατευνάσουμε. Ο ΤζόζεφΛεντού, νευροψυχίατρος στο Νευροεπιστημονικό Κέντρο του Πανεπιστημίου της Νέας Υόρκης, ήταν ο πρώτος που ανακάλυψε τον ουσιώδη ρόλο της α μυγδαλής στον συγκινησιακό εγκέφαλο. Χαρτογράφησε τον εγκέφαλο σε λειτουργία και ανακάλυψε μυστικά τα οποία παλιότερες γενιές θεωρούσαν απαραβίαστα. Η έρευνα του Λεντού εξηγεί πώς η αμυγδαλή μπορεί να πάρει τον έλεγχο των πράξε 17\n19 ών μας, ακόμα κι αν ο σκεπτόμενος εγκέφαλος, ο νεοφλοιός, δεν έχει καταλήξει σε μια απόφαση. Οι λειτουργίες της αμυγδαλής και η αλληλεπίδρασή της με το νεοφλοιό βρίσκονται στην καρδιά της συναισθηματικής νοημοσύνης. Το νευρωνικό κύκλωμα σε ένα οπτικό / ακουστικό ερέθισμα Η οδός που ακολουθεί ένα οπτικό ερέθισμα, ικανό να προκαλέσει φόβο, στο νευρωνικό κύκλωμα του εγκεφάλου Τα αισθητηριακά σήματα που προέρχονται από το μάτι ή το αυτί μεταβιβάζονται, στον εγκέφαλο, πρώτα στον θάλαμο. Από εκεί διοχετεύονται προς τα αντίστοιχα εξειδικευμένα κέντρα επεξεργασίας στον νεοφλοιό (το σκεπτόμενο εγκέφαλο) αλλά και μέσω μιας αισθητά συντομότερης διαδρομής, αποτελούμενης από μια και μόνο νευρική σύναψη, προς την αμυγδαλή. Η αμυγδαλή είναι ευαίσθητη σε ερεθίσματα που έχουν συναισθηματική χροιά. Είναι μέρος του «πρωτόγονου» εγκεφάλου και παίρνει αποφάσεις για αντίδραση σε διλήμματα όπως «μάχη ή φυγή», ελέγχοντας και την έκκλυση ορμονών με σκοπό την κατάσταση ετοιμότητας του σώματος σε τέτοιες κρίσιμες καταστάσεις. Η αμυγδαλή αντιδρά πολύ ταχύτερα από τα σκεπτόμενα τμήματα του εγκεφάλου, όχι όμως τόσο εύστοχα. Συλλαμβάνει δηλαδή άμεσα κάποια δεδομένα βάσει των οποίων είναι σε θέση ήδη να αντιδρά πριν τα δεδομένα αυτά ακόμα καταγρα 18\n20 φούν στο νεοφλοιό, όπου συνδυάζονται και σχηματίζουν σαφή αντικείμενα. Αν ο φλοιός κρίνει πως τα δεδομένα έχουν συναισθηματική χροιά τα οδεύει και πάλι, δευτερογενώς, προς την αμυγδαλή, ώστε είτε να κατευνάσει μια αστήρικτη ανησυχία, είτε να ενισχύσει, επαληθεύοντας, την αντίδραση της αμυγδαλής. Φόβος, προερχόμενος από οπτικό ερέθισμα Σε ένα οπτικό ερέθισμα, όταν για παράδειγμα κάτι κουλουριασμένο ξετυλίγεται ξαφνικά μπροστά στα μάτια μας, η αμυγδαλή θα αντιδράσει πρώτη, κάνοντάς μας να τραβηχτούμε απότομα, σχηματίζοντας την ασαφή εικόνα πως πρόκειται, ίσως, για ένα φίδι που μας επιτίθεται. Το οπτικό σήμα θα φτάσει αργότερα στον οπτικό φλοιό, ο οποίος θα αποφανθεί με σαφήνεια ή πως πρόκειται για το λάστιχο του ποτίσματος που τραβιέται από κάποιον και θα στείλει το αντίστοιχο σήμα που θα κατευνάσει την αμυγδαλή ή πως πρόκειται πράγματι για φίδι, οπότε θα στείλει σήμα στην αμυγδαλή που θα έχει σαν αποτέλεσμα να κατακλυστούμε από ορμόνες για δράση (π.χ. αδρεναλίνη). Η αμυγδαλή συνδέεται με τα επινεφρίδια όπου παράγονται οι ορμόνες αυτές και με πολλά ακόμα κέντρα στον εγκέφαλο και στο σώμα, αποστέλλοντας εντολές και λαμβάνοντας πληροφορίες. Στην περίπτωση που η αμυγδαλή ανατροφοδοτηθεί με επαλήθευση πως βρισκόμαστε σε πραγματικό κίνδυνο, τότε τείνει να έχει τον έ λεγχο, για πολύ μεγαλύτερο διάστημα, αποκλειστικά ο «συναισθηματικός» μας ε γκέφαλος και γινόμαστε έρμαιο των συναισθημάτων μας, στην προκείμενη περίπτωση του φόβου μας. Αυτό συμβαίνει γιατί οι ορμόνες που κυκλοφορούν πλέον στον οργανισμό, στις οποίες αντιδρά με ευαισθησία η αμυγδαλή και παραμένει σε υπερδιέγερση, κάνουν δύσκολα επιστρεπτή τη διαδικασία στον έλεγχο από τα κέντρα της λογικής. Η κατάσταση αυτή όπου ο έλεγχος των αντιδράσεων από το λογικό νου (μετωπιαίος λοβός) είναι ελάχιστος, είτε λόγω στιγμιαίας αντίδρασης ελλείψει σαφούς πληροφόρησης είτε λόγω παρατεταμένης κυρίευσης της λογικής από το συναίσθημα υπό την επίδραση των ορμονών, είναι η συγκινησιακή πειρατεία της αμυγδαλής. Κέρδος αλλά και κόστος Το ότι αισθανόμαστε και αντιδρούμε πριν σκεφτούμε, ή χωρίς να ελέγχουμε τις αντιδράσεις μας λογικά, έχει καλά και άσχημα επακόλουθα. Η λειτουργία αυτή του κέντρου της αμυγδαλής είναι σωτήρια σε ένα περιβάλλον γεμάτο άμεσους κινδύ 19


ΖΩΗ ΧΩΡΙΣ ΦΟΒΟ! | Άκης Αγγελάκης Business and Life Training\nΑρχική > Εκδηλώσεις > ΖΩΗ ΧΩΡΙΣ ΦΟΒΟ!\nΖΩΗ ΧΩΡΙΣ ΦΟΒΟ!\nΖωή χωρίς φόβο!\nΞενοδοχείο Hilton Cyprus,\nΣάββατο 25 Νοεμβρίου, ώρες 13:00 – 14:00 – Αίθουσα ΑΚΑΜΑΣ Α,\nΈνα σεμινάριο που δίνει τις απαντήσεις για να νικήσετε το φόβο από τη ζωή σας!


Παρουσίαση Αποτελεσμάτων Ερευνών Χαραμή Α.Ε. – 2017 | Υγεία & Ομορφιά\nΣτις 25 Οκτωβρίου 2017, στις 4μμ, θα πραγματοποιηθεί στην Αίγλη Ζαπείου (Αίθουσα Prive) η παρουσίαση των αποτελεσμάτων έρευνας για τις αναγνωστικές συνήθειες και το προφίλ των αναγνωστών του Περιοδικού Υγεία και Ομορφιά, που πραγματοποιήθηκε από την FocusBari.\nΠαράλληλα θα γίνει παρουσίαση της Εταιρίας Χαραμή Α.Ε. και των Υπηρεσιών της καθώς και των αποτελεσμάτων της έρευνας για το Περιοδικό PHARMACY Management ΚΑΙ ΕΠΙΚΟΙΝΩΝΙΑ.\nΕλεύθερο Valet Parking με Είσοδο από Λεωφόρο Βασιλίσσης Όλγας\nΑποτελέσματα Έρευνας για το Περιοδικό Υγεία και Ομορφιά\nΑποτελέσματα Έρευνας για το Περιοδικό PHARMACY Management ΚΑΙ ΕΠΙΚΟΙΝΩΝΙΑ\nΈρπης ο Ενοχλητικός\nyoadmin 21/11/2017 01/09/2020


Μια υποψία, μια ακόμη σελίδα από το μαύρο ημερολόγιο μου, με μαλακό εξώφυλλο γιατί με εκνευρίζει το άλλο.\n…Η ερώτηση είναι: πώς νιώθω; Είμαι ευτυχισμένη; Είμαι χαρούμενη; Είμαι καλά; Προσπαθώ συνεχώς να υπενθυμίζω στον εαυτό μου ότι, ναι, είμαι καλά, φαινομενικά τουλάχιστον. Ποια είναι όμως η ερώτηση, τελικά;\nΠοιο είναι το κίνητρο; Ποιος ο σκοπός; Ποιες οι προτεραιότητες; Θα είχε νόημα αν τα πράγματα ήταν αλλιώς; Αν τα πράγματα ήταν πιο εύκολα; Η αυτό το πιο ευκολά είναι απλώς μια φαντασίωση που ξεφεύγω όταν οι στιγμές αρχίζουν να «δυσκολεύουν» και να αλλοιώνουν την εμπειρία μου στο ελάχιστο, μετατρέποντας τα -ανεξέλεγκτα, συνήθως- συναισθήματά μου σε μια γλοιώδη μονοτονία που δεν κατανοώ;\nΔεν μπορώ να μη σκέφτομαι όμως πως αν είχα κάνει διαφορετικές επιλογές εξαρχής, ίσως όλα ή κάποια, τώρα να ήταν πράγματι αλλιώς.\nΑν πήγαινα πίσω και έπραττα με τρόπο διαφορετικό, αν έλεγα κάποια πράγματα αλλιώς, θα ήταν το μετά και αυτό αλλιώς;\nΑυτό βέβαια δε μπορώ να το ξέρω και δε θα το μάθω και ποτέ. Μου αρέσει όμως, ναι, να φεύγω λίγο, να χάνομαι σε αυτές τις ενδιάμεσες πτυχές του χωροχρόνου, του τι θα μπορούσε να είχε συμβεί, τσαλακώνοντας τον εαυτό μου στην πορεία.\nΤο ξέρω ότι δεν υπάρχει ουσία στο να με ταλαιπωρώ έτσι, το ξέρω.\nΗ συνείδηση και η συνειδητοποίηση κάποιων σκέψεων και αληθειών δε με σταμάτησε όμως ποτέ από το να πράττω και να σκέφτομαι με αντίθετη ροή.\nΚαι ξανά ρωτάω, ποια είναι η ερώτηση τελικά;\nΝα φύγω από το ότι θα μπορούσε να είναι αν; Και να πάω στο τι είναι; Στο τι μπορεί να είναι;\nΔεν ξέρω. Ενέχει κίνδυνο αυτό. Γι’ αυτό μάλλον δεν έχω πάει και μέχρι τώρα εκεί. Η φαντασίωση είναι άυλη και αφαιρετική και κάπως βολικά συναισθηματική. Το να «αφεθώ» στο είναι και στο είμαι, είναι πολύ φοβιστικό, θα έλεγα. Γιατί δεν είναι άυλο αν και μπορεί να είναι.\nΤο να μπω σε μια στιγμή δεν σημαίνει ότι θα χαθώ, αυτό το είδος περιπλάνησης είναι διαφορετικό από αυτό της φυγής. Της φυγής στη φαντασία και στα αν χρόνου παρελθοντικού.\nΑυτό το χάνομαι, εμπεριέχει διάχυση, σύνδεση και βίωση και εξωτερίκευση. Είναι πρόκληση γιατί είναι το τώρα όχι το πριν, είναι το τώρα και καλούμαι να πράξω να νιώσω και να υπάρξω.\nΚαι μια μικρή σκέψη, που ίσως να μην είναι και τόσο κακή. Μήπως να το αγκαλιάσω όλο αυτό; Να προσπαθήσω να το ακουμπήσω τουλάχιστον από το αντικρούω και να του πηγαίνω συνεχώς κόντρα, δημιουργώντας μια ατέλειωτη και συνεχή ένταση; Ποιανού; Του εαυτού μου…


Δείτε πως μπορείτε να μειώσετε τις πιθανότητες για καρκίνο του οισοφάγου! Δε πάει το μυαλό σας... - EL\nΔείτε πως μπορείτε να μειώσετε τις πιθανότητες για καρκίνο του οισοφάγου! Δε πάει το μυαλό σας…\nΣύμφωνα με έρευνες από το NYU Langone Health's Perlmutter Cancer Center τρία είδη βακτηρίων στο στόμα μπορούν να αυξήσουν, ή να μειώσουν τον κίνδυνο ανάπτυξης καρκίνου του οισοφάγου.\nPrevΠροηγούμενο ΆρθροΗμέρα ακρόασης πολιτών καθιερώνει η ΕΛ.ΑΣ.\nΕπόμενο ΆρθροΖουράρις: Απαράδεκτη υπερβολή η υποδοχή των δύο Ελλήνων στρατιωτικώνNext


Ανοξείδωτο Tamper Κόκκινο 53cm – CoffeeMachines.gr – Μηχανές εσπρέσο, Φίλτρου, Επαγγελματικος εξοπλισμος HORECA, Καινούργια και Μεταχειρισμένα.\nΑρχική σελίδα Κατάστημα Αξεσουάρ Μπαρίστα - Καθαριστικά Ανοξείδωτο Tamper Κόκκινο 53cm\nΚόκκινο τάμπερ απο μασίφ ανοξείδωτο ατσάλι, για πάτημα καφέ εσπρέσο στο portafilter.\nΚωδικός προϊόντος: redtam-53mm Κατηγορία: Αξεσουάρ Μπαρίστα - Καθαριστικά\nΒούρτσα Καθαρισμού Γκρούπ\n25.00€ Χωρίς Φ.Π.Α\nΗ συντήρηση του γκρουπ και τον εξαρτημάτων που έρχονται σε επαφή με αυτό είναι πολύ σημαντικός παράγοντας στην γεύση του καφέ.\nΈξυπνη Βούρτσα Καθαρισμού Υπολοιμάτων Καφέ. Ιδανική για τον καθαρισμό υπολειμμάτων καφέ απο την κεφαλή του group στη μηχανη του εσπρέσο.


2001 Martin Luther King Blvd., Panama City, Fl, 32405, Us, Panama City, Ηνωμένες Πολιτείες της Αμερικής\nΤο Holiday Inn Panama City είναι 6-όροφο ξενοδοχείο στην πόλη Panama City κοντά σε πασίγνωστη αμμώδη παραλία. Το Holiday Inn Panama City καλωσορίζει τους επισκέπτες του σε μοντέρνα δωμάτια από το 1985.\nΑυτό το ξενοδοχείο βρίσκεται σε παραλία, 15 χλμ μακριά από Παραλία Panama City. Το κέντρο της πόλης απέχει 3 χλμ από τις εγκαταστάσεις.\nΤοποθετημένο κοντά σε καφετέριες και στάδιο, το ξενοδοχείο προσφέρει εσωτερική πισίνα, γήπεδο τέννις και γήπεδο γκολφ για πλήρη χαλάρωση.\nΤο κατάλυμα έχει 173 δωμάτια όπως και king δωμάτιο και queen δωμάτιο με δορυφορική τηλεόραση, κεντρική θέρμανση, μπαλκόνι, χώρο καθιστικού και σίδερο και σιδερώστρα. Τα δωμάτια διαθέτουν ιδιωτικά μπάνια με ντους, σεσουάρ και μπανιέρα σπα καθώς και μικρό ψυγείο και φούρνο μικροκυμάτων και άνετη επίπλωση.\nΤο πρωινό σερβίρεται στο εστιατόριο κάθε πρωί. Ο κατάλογος του εστιατορίου προσφέρει πιάτα αμερικανικής κουζίνας. Το ευρύχωρο κοκτέιλ μπαρ διαθέτει μπιλιάρδο και βεράντα.\nΤο Holiday Inn Panama City βρίσκεται μόλις 20 λεπτά οδικώς από το Tyndall AFB αεροδρόμιο.\nJunior Museum of Bay County - ΚΛΕΙΣΤΟ\nHoliday Inn Panama City, Ηνωμένες Πολιτείες της Αμερικής\n/ 2001 Martin Luther King Blvd., Panama City, Fl, 32405, Us, Panama City, Ηνωμένες Πολιτείες της Αμερικής / Επικοινωνία\nThe Muse Hotel Ξενοδοχείο, Νέα Υόρκη Venice Breeze Ξενοδοχείο, Λος Άντζελες Ramada Ξενοδοχείο, Antioch Home2 By Hilton University Research Park Ξενοδοχείο, Σάρλοτ Northshore-a1 Διαμέρισμα, Chautauqua Country & By Carlson Savannah I-95 North Πανδοχείο, Port Wentworth Ramada Ξενοδοχείο, Sioux City Eldorado Casino Θέρετρο, Shreveport Hilton Atlanta Northeast Ξενοδοχείο, Norcross Nk Greens Διαμέρισμα, Benaulim Citadines Rasuna Ξενοδοχείο, Τζακάρτα Anantara Mui Ne Θέρετρο, Παν Θιέτ Whispering Pines - Μοτέλ, Asheville Comfort West Πανδοχείο, Λιτλ Ροκ Luxury 2 Bedroom By Rittenhouse Διαμέρισμα, Φιλαδέλφεια Blue Moon Μοτέλ, Λίμνη George Belleclaire Ξενοδοχείο, Νέα Υόρκη Bacara & Spa Θέρετρο, Goleta 6 Μοτέλ, Metropolis Pingouinvillas Ξενοδοχείο, Blue Bay The Foxtrot Πανδοχείο, Ava Country Πανδοχείο, Xenia Jamaica Πανδοχείο, Ocho Rios Casa Mayor Ξενοδοχείο, Μεντεγίν Baros Maldives Ξενοδοχείο, Μαλέ The In Catalina Island Ξενοδοχείο, Avalon Baan Boo Loo Bed and Breakfast, Τσιάνγκ Μάι


Φθηνές 4Κ SMART τηλεοράσεις - Τηλεoράσεις - Insomnia.gr\nΑρχική Forums Gadgets Τηλεoράσεις Φθηνές 4Κ SMART τηλεοράσεις\nΦθηνές 4Κ SMART τηλεοράσεις\nΑπό τον AfterForever, 11 Ιουνίου στο Τηλεoράσεις\nΚαλησπέρα. Αυτή τη στιγμή έχω στο σπίτι μια 50άρα Panasonic (την είχα πάρει προσφορά το 2015 €370), από την οποία είμαι ευχαριστημένος. Δεν έχω απαιτήσεις από την ποιότητα εικόνας (πχ ναχει το απόλυτο μαύρο κτλ, μια χαρά μου φαίνεται). Έχω πάνω συνδεμένο και ένα mibox s για youtube & netflix μόνο. Ο μικρός την έριξε κάτω και έχει κάτι σημάδια πάνω δεξιά και επειδή τυχαίνει να θέλω να πάρω μια τηλεόραση για το φροντιστήριο, σκεφτόμουν μήπως πήγαινα αυτήν και αγόραζα μία για το σπίτι μεγαλύτερη.\nΑυτό που με ενδιαφέρει είναι το εξής.\nΑν πάρω μια φθηνή 55άρα 4Κ για την ίδια χρήση (τηλεόραση, youtube, netflix) θα έχω προβλήματα; Αυτά με ενδιαφέρουν μόνο, η εικόνα σίγουρα θα' ναι εφάμιλλη της panasonic. Με ενδιαφέρει να μπορώ να μπαίνω εύκολα youtube & netflix τίποτα άλλο. Και όοταν λέω φθηνή, εννοώ arielli, f&u κτλ αυτές που παίζουν στο 300άρι.\nΠροβλήματα = αποσυνδέσεις από ίντερνετ (έχω και ασύρματο και ενσύρματο εκεί που θα μπει η τηλεόραση), να κολλάνε αυτές οι εφαρμογές, και δεν ξέρρω τι άλλο, αυτά μου έρχονται. Δεν έχει και κανένας γνωστός να τη δοκιμάσω. Επαναλαμβάνω, απαιτήσεις δεν έχω. Να παίζει απλά. Ήχος δε με νοιάζει, άλλωστε έχω συνδεμένο στερεοφωνικό πάνω.\nΑξίζουν τα €300 αυτές οι τηλεοράσεις;;\nhttps://www.you.gr/tileorasi-ichos/tileoraseis-ana-brand/oles-oi-tileoraseis/tileorasi-f-u-55-4k-uhd-android-9-0-smart-tv-dvb-t?source=referrals (αυτή έχει και android TV πάνω, σαν το tv-box)\nμε 300Ευρω πλεον παιρνεις Samsung και LG αλλα 43"...για εμενα καλυτερα ετσ,ι παρα μια 55" arielli, f&u και αλλες τετοιες μαρκες που ειναι γενικα κατωτερης ποιοτητας στα παντα!\nΟρίστε άλλη μια πιο "επώνυμη" πρόταση που βρήκα.\nΜε νοιάζει να μην έχει κολλήματα στις εφαρμογές βασικά. Τίποτα άλλο. Και να' ναι μεγάλη.\nΦίλε μου καλέ !! Μακρυά απο Sharp !! Θα βλαστιμάς την ώρα και τη στιγμή !! Οτι πιο αναξιόπιστο έχει πέσει στα χέρια μου !! Απίστευτα κολλήματα και μέτρια ποιότητα !! Εγώ στη θέση σου θα κοιτούσα και τις TCL που είναι κατασκευάστρια εταιρεία και όχι φασόν με Vestel panel.. Ψαξε λιγο...\nΜακριά από arielli, fu κλπ.\nΠολύ καλή είναι η hisense:\nVA panel, καλή απεικόνιση του μαύρου χρώματος, για τα χρήματα είναι μια χαρά.\nΕπεξ/σία 11 Ιουνίου από The_Judas\nΕυχαριστώ για τις προτάσεις. Απλά δεν ήθελα να ξεπεράσω το €300άρι.\nΔλδ οι arielli, f&U κτλ τρώνε κολλήματα;; έχεις χρησιμοποιήσει κάποιες;\nΣου εφιστώ την προσοχή πως οτιδήποτε μέσα σε επαγγελματικό χώρο (στο φροντιστήριο) θέλει ΤΙΜΟΛΟΓΙΟ. Προσωπικά σε έλεγχο (επειδή δεν βρήκαν τίποτα) ζήτησαν τιμολόγιο για τις γλάστρες που υπήρχαν στο χώρο. Τους έστειλα στο δίπλα ανθοπωλείο να βρουν τις αποδείξεις αφού τους είπα ότι είναι δώρα για την γιορτή μου.\nΌσο για τις tv είτε στις φθηνές είτε στις ακριβές κάποια στιγμή το youtube μπορεί να σου παρουσιάσει πρόβλημα. Φταίει το youtube με τις αναβαθμίσεις που κάνει και όχι οι tv. Για το netflix δεν θα έχεις πρόβλημα. Αφού δεν έχεις πρόβλημα με την εικόνα είτε σε hd είτε σε sd θα δεις σε όλες.\nΕξάλλου αφού έχεις πάνω το Xiaomi Mi Box S και έχεις και ενσύρματο internet ΔΕΝ θα έχεις κανένα πρόβλημα. Πήγαινε μέχρι εκεί που αντέχει η τσέπη και όλα θα πάνε καλά. Αν μπορείς πήγαινε στην F&U 55'' 4K UHD Android 9.0 Smart TV DVB-T2/S2 FLA5520UH με 4 * HDMI που είναι Android.\nΕυχαριστώ πολύ για τις παρατηρήσεις. Για την ακρίβεια εφόσον πάρω smart, θέλω να το πάω το mibox στη μέσα τηλεόραση του υπνοδωματίου. Γιαυτό κιόλας με ενδιαφέρει η απόδοση από τις ενσωματωμένες εφαρμογές των φθηνών smart τηλεοράσεων.\nΚαι επίσης, γιατί θέλω τιμολόγιο; Δηλαδή δε μπορώ να πάρω την τηλεόραση του σπιτιού μου και να τη χρησιμοποιώ εκεί;;; Ή ας πούμε αν φέρω και το λάπτοπ μου ή έναν υπολογιστή μου, χρειάζεται να έχω τιμολόγιο;;; Μου φαίνεται κάπως κουλό!


Νομοθεσία για κατοικίδια: ποιες είναι οι υποχρεώσεις των ιδιοκτητών; – Sparta-Voice\n15 Ιανουαρίου 2019 15 Ιανουαρίου 2019 bgalex\n1. Την ηλεκτρονική σήμανση και καταγραφή κάθε ζώου συμπεριλαμβανομένων των σκύλων που χρησιμοποιούνται για τη φύλαξη ποιμνίων.\n3. Την έκδοση βιβλιαρίου υγείας του ζώου ή διαβατηρίου σε περίπτωση που αυτό μεταφερθεί στο εξωτερικό καθώς και να τοποθετεί σε εμφανές σημείο του περιλαίμιου του ζώου μεταλλική κονκάρδα, η οποία παρέχεται κάθε έτος από τους κτηνιάτρους κατά τον ετήσιο αντιλυσσικό εμβολιασμό του.\n5. Την δήλωση εντός πέντε (5) ημερών της απώλειάς του σε πιστοποιημένο στην Διαδικτυακή ηλεκτρονική Βάση σήμανσης κτηνίατρο.\n6. Ο κάτοχος ζώου συντροφιάς ευθύνεται για οποιαδήποτε βλάβη ή ζημιά προκαλείται από το ζώο, σύμφωνα με το άρθρο 924 του Α.Κ.. Για την αποφυγή ατυχημάτων υποχρεούται κατά τη διάρκεια του περιπάτου να κρατάει το σκύλο του δεμένο και να βρίσκεται σε μικρή απόσταση από αυτόν. Επίσης οφείλει να παίρνει τα κατάλληλα μέτρα, ώστε να μην εξέρχεται ελεύθερα ο σκύλος του από το χώρο ιδιοκτησίας του και εισέρχεται σε χώρους άλλων ιδιοκτησιών ή σε κοινόχρηστους χώρους.\n9. Αφαιρείται η άδεια κυνηγιού από κυνηγό, του οποίου ο σκύλος, που χρησιμοποιείται στο κυνήγι, δεν έχει σημανθεί ηλεκτρονικά.\nΠαρακαλούνται οι ιδιοκτήτες για την τήρηση των ανωτέρω. Υπενθυμίζεται ότι η μη τήρησή τους επιφέρει ποινικές και διοικητικές κυρώσεις καθώς και ανάλογα χρηματικά πρόστιμα.\nΆδικος χαμός εικονολήπτη στη Καλαμάτα\n← Επετεύχθησαν οι στόχοι του Επιχειρησιακού Προγράμματος Αλιείας και Θάλασσας 2014-2020\nΠρόγραμμα λειτουργίας Ναυτικού Μουσείου Νεάπολης →


Siciliano 05/10/2019 | 11:06\nΈρχεται από σπουδαίο διπλό στην Πορτογαλία απέναντι στη Γκιμαράες (0-1) που διόρθωσε εν πολλοίς την εντός έδρας ήττα της πρεμιέρας από την Άρσεναλ και αναγέννησε τις ελπίδες πρόκρισης στην επόμενη φάση του Γιουρόπα Λιγκ. Νωρίτερα προηγηθεί η νίκη (1-2) μέσα στο Βερολίνο επί της αξιόμαχης Ουνιόν με μία ψυχωμένη εμφάνιση, το μόνο αρνητικό στην ειδησεογραφία των Αετών ο τραυματισμός του τερματοφύλακα Τραπ που θα απουσιάσει δυστυχώς επί μακρόν. Μέτριο το εν γένει ξεκίνημα της στη φετινή Μπουντεσλίγκα καθώς παραμένει σταθερά στα μέσα του βαθμολογικού πίνακα.\nΘα λείψουν οι Ρους (Α) και Τραπ (Τ).\n4 συνεχόμενα γκολ/γκολ & over στο πρωτάθλημα για την Άιντραχτ.\nΔε μάσησε από τις πολλές απουσίες και το προβάδισμα της Μπορούσια Ντόρτμουντ πριν από την ανάπαυλα παίρνοντας ένα βαθμό ουσίας και ψυχολογίας (2-2) με μία μετρημένη και σοβαρή εμφάνιση. Η Βέρντερ έδειξε ξανά σφυγμό μετά την ήττα με κάτω τα χέρια από τη Λειψία που είχε προηγηθεί, στα θετικά το γεγονός ότι κατάφερε να διαφυλάξει το 2-2 και να μη δεχτεί άλλο γκολ παρά τις ευκαιρίες που είχε η αντίπαλος της. Το ζητούμενο γενικά είναι να βελτιωθούν οι αμυντικές επιδόσεις των πρασίνων καθώς επιθετικά βρίσκουν γκολ εύκολα ή δύσκολα, πάνω-κάτω κινούμενοι στα περυσινά τους στάνταρ.\nΕπτά απουσίες μετράει και απόψε η Βέρντερ.\n6/6 over στο πρωτάθλημα.\nΠρόκειται για ένα ζευγάρι που παραδοσιακά προσφέρει γκολ και θέαμα, ενώ τέτοιες είναι και οι επιδόσεις αμφοτέρων των ομάδων μέχρι στιγμής στο πρωτάθλημα. Δεν περιμένω κάτι διαφορετικό απόψε από Βέρντερ και Άιντραχτ, από τη στιγμή όμως που γκολ/γκολ και όβερ πληρώνουν ελάχιστα, θα προτιμήσω το over 1.5 στο πρώτο ημίχρονο (2.25 stoiximan) που επιβεβαιώθηκε και στα 4 τελευταία παιχνίδια των πρασίνων.\n19:00 Άιντραχτ-Βέρντερ U/O HT Over 1.5 HT 2.25 10 0-1/2-2 -10.00


Πως ένα παλιό Laptop των 30 ευρώ μπορεί να "τρέχει" με άνεση το 2019\nΑρχική σελίδαLinuxΠως ένα παλιό Laptop των 30 ευρώ μπορεί να "τρέχει" με άνεση το 2019\nΑυτό το άρθρο αποφάσισα να το γράψω για δύο λόγους. Ο πρώτος λόγος είναι ότι πολλοί φίλοι και γνωστοί διαθέτουν παλιά laptops που δεν τα χρησιμοποιούν και δεύτερον, πρόσφατα έπεσε στα χέρια μου το πολύ ενθαρρυντικό βίντεο που θα ακολουθήσει.\nΑν έχεις παλιό λάπτοπ που "κάθεται" και σκονίζεται στο σπίτι χωρίς να το χρησιμοποιείς ή δεν διαθέτεις αρκετά χρήματα για να πάρεις κάτι καινούργιο, το παρακάτω βίντεο είναι για σένα, αφού μπορείς με μόλις 30 ευρώ να έχεις ένα αξιοπρεπέστατο μηχάνημα για να κάνεις τη δουλειά σου, είτε γραφείου είναι αυτή, είτε για διασκέδαση.\nΣτο βίντεο που ακολουθεί, βλέπουμε ένα μεταχειρισμένο laptop που κυκλοφόρησε το 2006 (13 ετών), και μπορεί να σταθεί επάξια στη σημερινή εποχή. Το συγκεκριμένο laptop αγοράστηκε στα 30€ και είχε προεγκατεστημένα τα Windows XP. Φυσικά με το παρωχημένο λειτουργικό σύστημα, το λάπτοπ σερνόταν αλλά και να πας σε Windows 10 με 2 GB μνήμης RAM που διαθέτει το συγκεκριμένο laptop, είναι απαγορευτικό.\nΕπομένως, η λύση ακούει στο όνομα Linux και συγκεκριμένα σε μια ελαφριά διανομή, το Lubuntu. Το Lubuntu, είναι ειδικά σχεδιασμένη διανομή (βασισμένη στο Ubuntu) που μπορεί να "αναστήσει" υπολογιστές με παλιότερο Hardware με μικρές δυνατότητες. Χάρη στο ελαφρύ του γραφικό περιβάλλον, μπορείς να κάνεις βασικές εργασίες γραφείου, να πλοηγηθείς αξιοπρεπέστατα στο διαδίκτυο αλλά και να δεις HD βίντεο στο Youtube. Αν μη τι άλλο, με 30 ευρώ, δεν το λες και κακό ε?\nΓια να εγκαταστήσεις Linux στον υπολογιστή σου, έχουμε γράψει ένα άρθρο που συγκεντρώνει διάφορους τέτοιους οδηγούς.\nΠάμε όμως να δούμε το βίντεο:


ΈΠΙΠΛΑ "ΦΥΤΏΝ" - ΤΆΣΕΙΣ\nΜε την πρώτη ματιά μπορεί να φαίνεται ότι πρόκειται για μια συνηθισμένη ξύλινη καρέκλα, τίποτα ιδιαίτερο. Ωστόσο, κοιτάζοντας προσεκτικά, παρατηρείτε ότι το πραγματικό φυτό μεγαλώνει ακριβώς έξω από την καρέκλα.\nΝαι, ένα από τα πόδια της καρέκλας "σε συνδυασμό" είναι ένα κατσαρόλα για το σπίτι bindweed! Ίσως να πιστεύετε ότι ο σχεδιαστής Zhuo Wang πήγε τρελός. Το ίδιο μοιάζει γελοίο! Ωστόσο, προσπαθήστε να δείτε αυτό το έπιπλο από μια ελαφρώς διαφορετική γωνία. Το αγαπημένο σας εργοστάσιο είναι πάντα εκεί. Όπου κι αν μετακινήσετε μια καρέκλα, δεν θα ξεχάσετε ποτέ να πίνετε ένα δοχείο με ένα λουλούδι, γιατί κυριολεκτικά είναι πάντα στα χέρια σας! Λοιπόν, ή κάτω από το πόδι.\nΗ ιδέα της πότισμα ενός τέτοιου φυτού είναι επίσης πολύ περίεργη. Αν έρχεστε από μια βόλτα και περπατήσατε στη βροχή, απλά κρεμάστε μια υγρή ομπρέλα στο πίσω μέρος μιας καρέκλας. Οι σταγόνες νερού θα ρέουν κατευθείαν στην κατσαρόλα. Αυτή είναι μια εξοικονόμηση και μια απλή ιδέα!\nΕπίσης στη συλλογή περιλαμβάνεται ένας πίνακας παρόμοιας σχεδίασης.\nΣτο φραγκόσυκο μέσο του φραγκοσυκιού συνήθως όχι μόνο ωριμάζουν τα μεγαλύτερα μούρα, αλλά και προκαλούν τις πιο δυσάρεστες ασθένειες. Για να προστατευθείτε από πολλά προβλήματα, ο θάμνος πρέπει να κοπεί σωστά και κάθε χρόνο. Η καλύτερη στιγμή για κλάδεμα μπορεί να θεωρηθεί το τέλος Οκτωβρίου, όταν τα φύλλα από το φραγκοστάφυλο έχουν ήδη πετάξει γύρω, και οι βροχοπτώσεις και οι παγετοί δεν έχουν αρχίσει ακόμη. Διαβάστε Περισσότερα


gramacar - VWClub.GR Forum\ngramacar replied to john_l's topic in Εσωτερική Εμφάνιση\nμάλλον το thread είναι νεκρό. Κρίμα. Καλή συνέχεια\nκαλημέρα παιδιά και χρόνια πολλά. Έχει προχωρήσει κανείς το θέμα με τον διπλό διακόπτη από τη μεριά του οδηγού να μας δώσει τα φώτα του? Υπάρχει ένα thread στο αγγλικό forum όπου ένας φίλος από Ελλάδα έχει κάνει ένα σωρό αλλαγές στο eco up του και μάλιστα πολύ πετυχημένες αλλά δυστυχώς δεν απαντά στα μηνύματα https://www.upownersclub.co.uk/threads/vw-eco-up-illuminated-door-switches.8526/ Επίσης υπάρχει μια αναφορά εδώ μέσα για το θέμα του διπλού διακόπτη ότι κάποιος το έκανε στον Φιλοσίδη στη Λ. Αθηνών αλλά δεν δίνει καμμιά ένδειξη κόστους ή περαιτέρω πληροφορία. Όσον αφορά το led στην πλαφονιέρα εγώ που το άλλαξα έχω την εξής παρενέργεια. Δύο από τα 8 led από το λαμπάκι ανάβουν πολύ αχνά ακόμα και όταν το αυτοκίνητο κλείνει ή κινείται και ο διακόπτης είναι στη θέση για τυις πόρτες. Μάλλον είναι κάποια πολύ μικρή διαρροή η οποία ενεργοποιεί τα led σαν πιο ευαίσθητα αλλά όχι την λάμπα πυρακτώσεως. Δεν ξέρω μήπως με καλύτερης ποιότητας led διορθωθεί.\nΛάμπες Ήμερας Drl\ngramacar replied to GtV's topic in Εμφάνιση / Αεροδυναμική\nΚαλά Χριστούγεννα σε όλους παιδιά Ακριβώς το ίδιο έχω κάνει αυτή τη στιγμή και μπορώ να πω ότι όλα μια χαρά, απλά επειδή υπάρχει το μικρόβιο και βρήκα αυτά τα led που ανέφερα στο προηγούμενο post για τα DRL, τα οποία από ότι λένε είναι dual filament σκέφτηκα μήπως έχει κάποιος άλλος εμπειρία. Για το θέμα των Led το φοβάμαι και εγώ αυτό που λες για το στράβωμα των απέναντι αλλά έλεγα ότι με μια καλή λάμπα όπως οι Philips και καλή ρύθμιση δεν θα συνέβαινε. Είναι και πανάκριβες οι άτιμες για να πεις ότι άντε να κάνω την δοκιμή και αν δεν πιάσει τα βγάζω. Υπάρχουν και αυτές με καλές κριτικές https://www.skroutz.gr/s/16888122/Nighteye-H4-A344-Headlight-12V-24V-2τμχ.html#reviews   όπου αρκετοί τις έχουν τοποθετήσει σε φώτα όχι τύπου projector και λένε ότι δεν έχουν πρόβλημα με τους απέναντι. Το θέμα είναι μπαίνουν ή θα τις πάρω και δεν θα χωράνε? Πρόβλημα με canbus ή καμμένες ασφάλειες λέτε να παίζει?\nΚαλησπέρα στην παρέα και χρόνια πολλά. Πρόσφατα απέκτησα ένα up του 2014. Επαναφέρω λοιπόν στη ζωή το θέμα με τα led στα DRL φώτα. Έχω βρει τα παρακάτω https://www.ebay.co.uk/itm/312283052673?ul_noapp=true#vi-ilComp Έχετε κάποια εμπειρία? Τα παιδιά από πάνω που έβαλαν τα xenon δεν ανέφεραν τιμή και αντοχή στο χρόνο. Επίσης επειδή είναι Η4 είχα αμφιβολίες αν η μεγάλη σκάλα θα έχει διαφορά από την μεσαία και αν επίσης το σινιάλο είναι ακαριαίο ή χρειάζεται κάποια προθέρμανση δηλαδή 1-2 φορές δοκιμή στο ξεκίνημα. Θα εκτιμούσα τις γνώμες σας μια και είμαι σε διερεύνηση για drl led και xenon ή led στα μεσαία-μεγάλα.\ngramacar replied to gramacar's topic in Polo\nΠαιδιά ευχαριστώ πολύ για τις συμβουλες σας. Τελικά αποφάσισα να μείνω ως έχω με το yaris γιατί η υπόθεση πήγαινε αρκετά ψηλά από ότι είδα (πάνω από 10000) και τα έξοδα χρήσης του αυτοκινήτου είναι υψηλά για μένα. Οπότε μένω έτσι και το βλέπω ξανά του χρόνου όπου πιθανώς να έχουν πέσει λίγο και οι απαιτήσεις. Ευχαριστώ και πάλι για τη συνεισφορά σας. Παρακαλω ας κλειδωθεί το thread. Καλο καλοκαίρι\nΔερμάτινο Κάλυμα Τιμόνιου Σε Polo 6R\ngramacar replied to AvatarX's topic in Εσωτερική Εμφάνιση\nΣτον Πύθουλα στο δρόμο για Αρτάκη όπως πας αριστερά\nΡώτησα και στην αντιπροσωπεία και το έχουν μόνο 490€ Σε ταπετσερη στη Χαλκίδα που μένω το κάνει με 100€ και θέλει 1 μέρα μέσα.\nΕυχαριστώ και πάλι για τις αναλυτικότατες υποδείξεις σου. Ρώτησα για το δερμάτινο τιμόνι και πράγματι μπαίνει με μόνο 490€ Επίσης για το RCD510 θέλουν μόνο 1400 € Καλά τί τιμές είναι αυτές ρε παιδιά? Πάνε καλά οι άνθρωποι? Υπάρχει έστω και ενας που θα εδινε 1400€ για ενα ραδιο-Cd? Και οι τιμές στα σερβις τους και στα υπόλοιπα ανταλλακτικά ετσι είναι? Προσωπικά μέχρι τώρα είχα κατά κύριο λόγο ιαπωνικά αυτοκίνητα των οποίως οι τιμές στα σερβις και στα ανταλλακτικά ήταν λογικότατες.\nΝα ρωτήσω κάτι? Γιατί το κάνατε μόνοι σας και δε το πήγατε σε έναν επαγγελματία ταπετσερη. Νομίζω ότι με 80-100 € σου κάνουν τη δουλειά και λογικά το αποτέλεσμα θα είναι πολύ πιο εργοστασιακό. Για παράδειγμα σε αυτό που φτιάξατε φαίνεται στις 3 ακτίνες ότι το δέρμα κάθεται από πάνω ενώ λογικά ο ταπετσέρης θα το πέρναγε από μέσα οπότε δε θα υπήρχαν κενά. Ελπίζω να καταλαβαίνεται τί εννοώ.\nΦίλε στράτο ευχαριστώ πολύ καταρχάς για τις συμβουλές σου. Σχετικά με την αναβάθμιση λογισμικού κάποια παιδιά εδώ είπαν ότι μετά κλειδώνει τον εγκέφαλο. Είναι αλήθεια αυτό? Από ότι μου είπε επίσης ο πωλητής το αυτοκίνητο έχει ακόμα εγγύηση (υποθέτω την επέκταση εγγύησης αφού εχει κλείσει τριετία) οπότε αν ισχύει αυτό η αλλαγή στη καδένα αν χρειαστεί δε πρέπει να γίνει δωρεάν? Για το θέμα του τιμονιού δε μιλάω για αυτό με τα χειριστήρια αλλά το απλό δερμάτινο οπότε και θα ρωτήσω σημερα αν μπαινει και πόσο κοστίζει, το ίδιο και για το RCD510. Και κάτι ακόμα. Ρώτησα πόσο κοστίζει ο έλεγχος στη VW για να πάω το αμάξι εκεί να μου πουν και το ιστορικό του και μου είπαν 75 € Αν είναι δυνατόν τη στιγμή που άλλες αντιπροσωπείες όπως η Toyota δε χρεώνουν τίποτα και άλλες 30 €. Ετσι σκέφτομαι να το πάω σε δικό μου συνεργείο αλλά το θέμα είναι πως μπορώ να μάθω το ιστορικό του αυτοκινήτου? Α να μη ξεχάσω. Μπορείτε να μου πείτε εσείς που έχετε εμπειρία από το αυτοκίνητο πως είναι από πλευράς άνεσης ανάρτησης και εννοώ από απορρόφηση κραδασμών από σαμάρια ανωμαλίες και κακοτεχνίες, γιατί το θέλω κυρίως για αστικές διαδρομές και αυτός είναι ενας τομέας που με ενδιαφέρει πολύ. Μιλάμε για την έκδοση comfortline που δεν έχει νομίζω sport ανάρτηση. Ευχαριστώ για τη βοήθεια σας. Γιάννης\nΕίσαι σίγουρος? Στον κατάλογο στο site της vw βλέπω το TSi με τα 90 άλογα 14300 και με τα 105 (αν υφίσταται η εκδοση) με 15300. Υπάρχει βέβαια και -900 από απόσυρση αλλά δεν έχω αυτοκίνητο να αποσύρω Επίσης αν βάλεις και το χρώμα άλλα 400 και έξοδα πινακίδων άλλα 400 τότε πάμε πάνω από 15000 τα οποία δε μπορώ να διαθέσω. Ακόμα και στα 9500 είμαι πολύ οριακός γιατί το δικό μου που πουλάω φεύγει με 6500.\ngramacar posted a topic in Polo\nΚαλημέρα σε όλους Αυτές τις μέρες σκέφτομαι να προχωρήσω στην αγορά ενός Polo 1,2 TSI (105PS) Comfortline του 2010. H τιμή του είναι 9500 με 28000Km στη πλάτη. Καταρχήν θα ήθελα να πάρω τη γνώμη σας για το κάτα πόσο η τιμή του είναι καλή. Επίσης θα ήθελα να μάθω αν γνωρίζετε βέβαια, κατά πόσο είναι δυνατόν να αλλαχθεί το τιμόνι του με αυτό της έκδοσης Highline γιατί αυτό που έχει τώρα το αυτοκίνητο δεν είναι δερμάτινο και είναι ξενέρωμα σε αυτό το αμάξι. Επίσης το ηχοσύστημα RCD510 μπάινει εκ των υστέρων στο αυτοκίνητο? ή καλύτερα να μπει κάτι άλλο? Τέλος τί είναι αυτό που πρέπει κυρίως να ψάξω πριν προχωρήσω στην αγορά. Θέλω να πω, υπάρχει κάποιο ή κάποια σημεία που να πονάει το αυτοκίνητο και θα πρεπει να τα κοιτάξω με ιδιαίτερη προσοχή? Ευχαριστώ πολύ.\ngramacar replied to mihalis19's topic in Κινητήρας - Βενζίνη\nΤο ίδιο έλεγαν πάντως πολλοί για το ΜΚ4 τους όταν είχε πρωτοβγεί το ΜΚ5.\nComfortline Vs Sportline\ngramacar replied to gramacar's topic in Passat\nΈχω προσπέκτους αλλά εκεί δείχνει το comfort με τετράκτινο τιμόνι ενώ ο πωλητής επιμένει για τριάκτινο μη δερμάτινο. Τί να πιστέψω?\ngramacar posted a topic in Passat\nΠοιές είναι οι διαφορές ανάμεσα στις 2 εκδόσεις τελικά? Μετά από ερώτηση μου σε 2 dealer της VW ο καθένας λέει τα δικά του. πχ ο ένας ανέφερε για επιχρωμιομένη μάσκα στο Comfortline κάτι το οποίο νομίζω ισχύει για το Highline. Ο άλλος μου είπε για τριάκτινο τιμόνι μη δερμάτινο στο Comfortline και δερματινο στο Sportline. Τα καθίσματα τα είδα από μόνος μου, όπως και το cruise control. Υπάρχουν και κάποιες άλλες "κρυφές" λεπτομέρειες? Και το κυριότερο ποιά η διαφορά στην ανάρτηση μεταξύ των δύο? Έχουν τα ίδια αμορτισέρ και διαφορετικά ελατήρια, το αντίστροφο ή είναι όλα διαφορετικά? Επίσης η ανάρτηση του 2.0 Sportline είναι ίδια με του 1.6 ή ποιό σφικτή? Σας τα ρωτάω αυτά γιατί κανένας πωλητής μέχρι τώρα δε μου έδωσε ικανοποιητική απάντηση.


Η πλάκα τελείωσε; - Onsports.gr\nΣταύρος Γεωργακόπουλος 25 Ιανουαρίου 2012, 08:33\tBLOGS\nΗ πλάκα τελείωσε;\nΤελείωσε η πλάκα; Αυτό αναρωτιούνται οι φίλοι του Ολυμπιακού μετά τα τελευταία αποτελέσματα της ομάδας, η οποία πλέον κινδυνεύει να χάσει το πιο εύκολο πρωτάθλημα της δεκαετίας. Για να ακριβολογούμε, πάσα θα το κάνει, αφού δεν υπάρχει κανείς καλύτερος να το πάρει! Ούτε οι ίδιοι δεν το πιστεύουν ότι μπορεί να το σηκώσουν...\tΑπλώς, με τα συνεχόμενα δώρα των “ερυθρολεύκων” και κάποια φαλτσοσφυρίγματα, χάθηκε η μπάλα τελευταία. Στον ΠΑΟ, βέβαια, δεν δείχνουν να έχουν τη δύναμη να αντέξουν, γι' αυτό μέχρι και ο Φερέιρα έχει αρχίσει τις γελοιότητες με τα φιλικά και τους δανεικούς. Ο Βαλβέρδε τουλάχιστον δεν έχει προκαλέσει ποτέ με τέτοια καραγκιοζιλίκια.\nΚακά τα ψέματα, αν χαθεί το φετινό πρωτάθλημα κάποιοι θα είναι για... κρέμασμα! Οκ, μπάλα είναι και τα πάντα μπορούν να συμβούν, αλλά αν είναι να χάσεις έναν τίτλο να τον χάσεις από έναν αντίπαλο που είναι ανώτερος, όχι χειρότερος!\nΑπό το αποψινό παιχνίδι με αντίπαλο τον Πανιώνιο πρέπει να αρχίσει η μεγάλη αντεπίθεση του Ολυμπιακού. Οι “απαντήσεις” πρέπει να είναι πειστικές και αποστομωτικές. Ο Ολυμπιακός οφείλει να θυμίσει σε όλους τον πραγματικό του εαυτό για να στείλει και τα μηνύματα στους απέναντι πως θα... ματώσουν για να πάρουν την κούπα.\nΣε μια μάχη διαρκείας, είναι πολύ σημαντικό το ψυχολογικό σκέλος. Όταν ο Ολυμπιακός κάλυψε τη διαφορά από τον ΠΑΟ, όλοι πίστεψαν ότι το πρωτάθλημα πάει να τελειώσει. Τώρα όλα αρχίζουν ξανά και οι “ερυθρόλευκοι” θα πρέπει να σταθούν στο ύψος των περιστάσεων.\nΜόνοι τους τα έκαναν... θάλασσα και μόνοι τους θα πρέπει να επιστρέψουν δυνατοί στη “μάχη”, όπως έχουν χρέος να κάνουν. Το πιο σημαντικό σε αυτή την προσπάθεια είναι να μπαίνει η ομάδα παθιασμένη και... ορκισμένη για τη νίκη, όποιος κι αν είναι ο αντίπαλος. Το μπλαζέ υφάκι και η αλαζονία δεν χωρούν σε αυτή τη μεγάλη προσπάθεια που απαιτεί απόλυτη συσπείρωση και αποτελεσματικότητα.\nΑπό εδώ και πέρα, δεν υπάρχουν και δικαιολογίες. Το φετινό “έργο” με τη διαιτησία το έχουμε δει αρκετές φορές. Αν ήταν σοβαρός ο Ολυμπιακός δεν υπήρχε περίπτωση να ασχοληθούμε με τίποτα απ' όλα αυτά. Τα δάκρυα και η... κλάψα, όμως, δεν ταιριάζουν στον Ολυμπιακό. Ακόμη κι αν "σφυρίζει" ο Τζίγκερ με... πλαϊνούς τον Τσάκα και τον Γόντικα, ο Θρύλος θα πρέπει να δείχνει τη δύναμή του σε κάθε παιχνίδι και να μην αφήνει περιθώρια για αμφισβήτηση. Για τον Ολυμπιακό μιλάμε!\nΓια να γίνει πιο εύκολη αυτή η προσπάθεια και να “ζεσταθούν” ξανά οι οπαδοί, πέρα από μεγάλη προσπάθεια μέσα στις τέσσερις γραμμές, είναι αναγκαία και η ενίσχυση με έναν ή δύο παίκτες επιπέδου Φορμίκα που θα μπορούν να κάνουν τη διαφορά και η παρουσία τους να ξυπνήσει και τους υπόλοιπους.\nΌσο για τον Βαλβέρδε καλό είναι να αφυπνίσει όσους πιστεύουν ότι και να χαθεί ένα παιχνίδι δεν τρέχει τίποτα και να μονιμοποιήσει, στο μέτρο του δυνατού, αφού υπάρχουν και απουσίες, μια ενδεκάδα, μιας και τον τελευταίο καιρό από αγώνα σε αγώνα γίνονται 3-4 αλλαγές τουλάχιστον με αποτέλεσμα η ομάδα να υστερεί σε συνοχή και να δυσκολεύεται να βρει τον καλό ρυθμό που είχε πριν τις γιορτές.\nΠολλά λόγια δεν χρειάζονται πλέον, αλλά έργα μέσα στο γήπεδο. Όλα τα άλλα, είναι “να 'χαμε να λέγαμε” που λέει κι ένα φιλαράκι μου. Κι όποιος δεν καταλάβει ότι την ώρα της μεγάλης μάχης απαγορεύεται να είναι απών, θα τον κάνει ο κόσμος της ομάδας να το καταλάβει. Και από την καλή και από την... ανάποδη!\tΑθλητικά νέα\nGoal/Goal στο Λονδίνο, φαβορί η Ντόρτμουντ\t6 λεπτά πριν\nGoal/Goal στο Λονδίνο, φαβορί η Ντόρτμουντ\nΠαναθηναϊκός: Συνάντηση κορυφής για τον σχεδιασμό\t16 λεπτά πριν\nΠαναθηναϊκός: Συνάντηση κορυφής για τον σχεδιασμό\nΚλείνουν την οροφή του Κάρντιφ υπό τον φόβο της τρομοκρατίας\t29 λεπτά πριν\nΚλείνουν την οροφή του Κάρντιφ υπό τον φόβο της τρομοκρατίας\nΣυνεχίζει να είναι ο πιο ακριβοπληρωμένος παίκτης ο Ρονάλντο\t41 λεπτά πριν\nΣυνεχίζει να είναι ο πιο ακριβοπληρωμένος παίκτης ο Ρονάλντο\nΛουκάς Παπαδήμος - ΕΛ.ΑΣ.: Εξετάζεται το ενδεχόμενο το «αόρατο» τρομο-δέμα να πέρασε από τη Βουλή\t49 λεπτά πριν\nΓιατί δεν θα γίνει ποτέ διαγραφή χρέους\t2 ώρες πριν\nΛουκάς Παπαδήμος: Παραμένει στην Εντατική - Εξιτήριο πήραν οι συνοδοί του\t17 ώρες πριν\nΑνατροπή λεωφορείου με μαθητές στις Σέρρες – Δεκατέσσερις τραυματίες\t23 ώρες πριν


Ο Μασκ, το Twitter και το αινιγματικό tweet - Greek Daily\nΟ Μασκ, το Twitter και το αινιγματικό tweet\nΣτην προσφορά 43 δισ. δολαρίων για την εξαγορά της δημοφιλούς πλατφόρμας κοινωνικής δικτύωσης, Twitter, προέβη ο Έλον Μασκ, την Παρασκευή, με την απόφασή του αυτή να προκαλεί θύελλα αντιδράσεων.\nΠιο συγκεκριμένα, σύμφωνα με το πρακτορείο Reuters, το Διοικητικό Συμβούλιο του Twitter εξετάζει, στην παρούσα φάση, την προσφορά, με την απόρριψή της να θεωρείται αρκετά πιθανή, καθώς η προσφορά θεωρείται αρκετά χαμηλή.\nΜε τον τρόπο αυτό, επίσης, το Διοικητικό Συμβούλιο θα μπορέσει να δώσει περισσότερο χρόνο στον Διευθύνοντα Σύμβουλο του Twitter, Παράγκ Αγκραβάλ, ώστε να επιτύχει τους επιχειρησιακούς στόχους της εταιρείας.\nΑκόμη, το Διοικητικό Συμβούλιο της εταιρείας υιοθέτησε μία στρατηγική άμυνας, που αποκαλείται “poison pill” («δηλητηριώδες χάπι»), η οποία αποτρέπει τον Μασκ από το να αποκτήσει περισσότερο από το 15% της εταιρείας, χωρίς τη συγκατάθεση του ίδιου του Συμβουλίου.\nΤο Συμβούλιο θα μπορούσε να προσεγγίσει κι άλλους ενδεχόμενους αγοραστές, όπως εταιρείες ή εταιρείες επενδύσεων, με σκοπό να παρακινήσει τον Μασκ να αυξήσει την πρόσφορά του. Μία τέτοια κίνηση, όμως, ενέχει τον κίνδυνο να θεωρηθεί ότι το Twitter πωλείται, και να ασκηθούν πιέσεις για την πώλησή του μόλις λίγο περισσότερο από το ήμισυ της αξίας του πριν μία δεκαετία.\nΟι αντιδράσεις του μεγιστάνα\nΟ Μασκ, εντούτοις, δεν έμεινε άπραγος ενόψει των εξελίξεων αυτών και, το Σάββατο, δημοσίευσε ένα αινιγματικό tweet στο όποιο έγραφε: “Love me tender”, κάνοντας, έτσι, είτε αναφορά στο δημοφιλές τραγούδι του Έλβις Πρίσλεϊ, μετά τις αντιδράσεις του ΔΣ της εταιρείας, είτε κάνοντας αναφορά στην επόμενη κίνησή του.\nΣύμφωνα με δημοσίευμα του CNBC, υπάρχει η πιθανότητα ο Μασκ να παρακάμψει το Διοικητικό Συμβούλιο του Twitter και να υποβάλει την προσφορά απευθείας στους μετόχους. Το ενδεχόμενο αυτό ενισχύεται ακόμη περισσότερο από ένα άλλο tweet, στο οποίο ανέφερε ότι: «Θα ήταν εντελώς απαράδεκτο να μην τεθεί αυτή η προσφορά σε ψήφο των μετόχων».\nΤέλος, ο ίδιος σε tweet του, το Σάββατο, σχολίασε την αποχώρηση του πρώην διευθύνοντα συμβούλου του Twitter, Τζακ Ντόρσεϊ γράφοντας ότι: «Με την αποχώρηση του Τζακ, το Συμβούλιο του Twitter δεν κατέχει σχεδόν καμία μετοχή», ενώ συνέχισε αναφέροντας ότι: «Αντικειμενικά, τα συμφέροντά τους δεν συμβαδίζουν με αυτά των μετόχων».